
Odată, pe malul Nistrului... 


Când bruma căii de lapte începea să se întindă ca o pe- 
cingine peste cer şi să înghită stelele, dascălul Bucşan eşia din 
căsufa lui cu cerdacul risipit, oprindu-se în mijlocul curții cu brus- 
turi şi urzici, 

Din gâtlej şi din nasul lui puțin cârn începeau să răsbeas- 
că în liniştea amorțilă a dimineții nişte sunete stranii, din cari 
abia puteai desluși câte un cuvânt. 

„Uuu! Aaa! Pheee ! Diavole ! Pfuuu! Cha-chaaa!,. Sătană/” 

In giubeaua lui de şiac, cu gulerul slinos, aruncată peste că- 
maşă şi izmene, desculț, cu capul gol, cu părul de culoare cenu- 
şie vâlvoiu, în tața casei lui cu acoperișul țuguiat de stut sburlit 
şi cu străşina puțin încovoiată în sus, figura lui mătăhăloasă se 
asemăna cu chipul unui preot păgân în fața unui templu budhist. 

Se întindea, îşi freca ochii, ridica mâinile, îşi rotea privirile, 
cercetând adâncurile văzduhulu. In aceste momente bărbuța lui 
triunghiulară, ca o perie roasă, părea că imploră milostivirea ce- 
rului. Apoi își întindea mâinile în semn protector asupra pânzei 
depărtărilor de pe valea Nistrului, schițând cu dreapta cu dege- 
tele noduroase nişte figuri stranii în văzduh, aprolundând zările,. 

Tușea, strănuta, căsca cu un muget prelung, arătându-şi cei 
câțiva dinți de culoarea osului de mamut scos din pământ, bă- 
țându-şi buzele cu palma uscată şi tăcând peste gură semnul 
crucii, „I... haaa ! Drace! Amin !. 

Peste marea tăcere a nopții, care încremenise satul, se însei- 
la ziua tristă. 

La stânga, peste valea Nistrului, înegrită de livezi de pruni 
şi de meri, de sălcii plângătoare, de stufişuri cu ochiuri albe de 
argint, cu izlazuri şi grădini de zarzavat, se ridică o pânză 
uşoară de aburi de lapte străveziu, imaterial, iar în zarea fără de 
sfârşit de peste Nistru se aprindea un luior uriaş resfirat pe mar- 
ginea cerului, din care se torcea firul luminii. 

La dreapta se îmbracă în haina trandatirie dealul înalt de 
deasupra satului, brăzdat de râpe uriașe, cari par nişte balauri 
mari, ce se silesc să mânânce creştetul dealului, cu mori de vânt, 
răstignite desnădăjduit pe marginea cerului metalic, 

Satul, cu căsuțele lui albe, acoperite cu stut, se aşterne jos, 
dealungul dealului pe malul sârlei şi a Nistrului cel chior, porec- 
la vechei albii a Nistrului, 


Din curtea dascălului Bucșan, peste hogiagurile caselor aşe- 
zate în dezordine, se înalță pe un pisc de deal, ca o strajă ne- 
adormită, biserica satului, cu acoperişul ei de tablă verde, încon- 
jurată de un sobor de plopi piramidali. 

Iar peste râpa dela biserică, legată cu podul lui Motoc, se 
resfiră în bălării crucile de lemn ale cimitirului satului, 

Crucile de pe cele două turnuri ale bisericii au început să 
se joace, ca două făclii aprinse, în razele soarelui, care îşi arată 
fruntea din bălțile îndepărtate. ale Nistrului, 


Dinspre cimitir ce ridică o undă de vânt ostenit, molatec, 
ce părea că aduce tânguirea celor cari au sorbit viața acestui 
colț de pământ şi cari astăzi nu mai pot întâmpina zîmbetul cald 
al soarelui, 

Pânza de aburi, care încercase să zăbrănească balta, cu 
încetul se destramă, ridicându-se în sus, parcă ar fi strânsă de o 
mână nevăzută, 


Satul se deşteaptă. Mugetul vitelor, ciripitul păsărilor de 
casă, scârțâitul cumpenelor dela tântâni şi a carelor ce pornesc 
spre deal sau spre baltă, câte o dâră de tum eşită din hogiagurile 
mari, câte a voce omenească pierdută, — anunță viață trezită din 
încremenirea nopții. 

Se ridică şi oblonul dela crâşma lui Mănaşcu. 

Bucşan se aşează pe un trunchiu de salcie la poartă. Cu 
mâinile uscate ca miezul mucegăit de nucă pe genunchi, cu spa- 

tele încovoiate, cu ochii lui verzui stânşi, el scruteaza viața din ju- 
rul lui. 


— „Pace fie, Ioane“, se adresează el unui țăran ce mâna 
vacă la cireadă, ridicând colbul odihnit. 
— „Bună dimineața, moş dascăle.* 


— „Am cetit în zodii că în luna lui cuptor vor ti mari tul- 
burări a văzduhurilor cu prăpăd di ploaii şi di piatrâ. Pentru 
păcatili noastri, Ioane“. 

— „Ci-a da Dumnezeu, moş  dascăle”, răspunde făranul, 
Huturând o nuia lungă deasupra vacii şi păşind mai departe. 

— „Ai semăna cu Alexandru Machedon, măi Vasile, dacă 
n'ai purta cartuzu căzăcesc. Eh, păcatili noastri", spune Bucşan 
unui Hlăcăuan cu sapa pe umăr, călare pe un cal sur. 

Pe lângă ograda lui Bucșan trece o tată sprintenă cu găle- 
file deşerte pe coromâsla cumpănită pe umăr. Cu o mână fine 
coromâsla, iar cu alta îşi adună tusta, arătându-şi pulpele bron- 
zate, Părul ei castaniu e strâns cochet în mof la ceafă, cu o ca- 
sâncă roșie. Se duce la apă la cişmeaua din deal. 

Dascălul se enervează. 

— Nu ți-i ruşine, fa Irină, în casânca asta rusască. Parcă 
ai fi Irodiada. lacă dici ni trimiti Dumnezeu atâta blăstăm pi 
pământ. În vremea me tetili îmbla cu cosâțele împletiti, legati im. 
prejurul capului, iar fimeili purtau nătramâ. O venit diavolu şi-o 
sămănat păcatul. Of, Of, Ot!“ se tânguia dascălul, uitându-se cu 
melancolie spre fată, care se îmbujorase ca broboada ei şi care 
nu mai auzea vocea dascălului. 


Era aproape de 70 de ani. Cu vre o 40 de ani în urmă îşi 
dusese soția peste podul lui Motoc şi o ascunsese în bălăriile ci- 
mitirului, Işi ridică cu tristeță privirile şi le pironeşte în colțul 
din stânga al cimitirului, plin cu vedenii, unde ochii lui nu mai 
puteau desluşi crucea de lemn. Oftă prelung şi-şi aduce aminte 
de unicul tiu pe care-l pierduse cu câțiva ani în urmă după 
moartea soției. 


Era o zi aurie de toamnă, după culesul viilor. Tinerii rec- 
rufi se adunau în ulița mare din mijlocul satului. Strajnicii roş- 
covani, cu mustăţi mari, călări pe nişte cai zdraveni, umblau pe 

la casele recruţilor întârziați, pocnind din biciuri şi stârnind câi- 
nii. Peste întregul sat se întinsese o mare jale, 

S'a încins un cortegiu impunător, cu ureadnicul în frunte şi 
cu strajnici călăreți în urmă. Flăcăii, cu ochii speriați, înroşiţi de 
plâns, cu privirile risipite, îşi încleştară braţele ca la sârbă și por- 
niră încet în sus prin mijlocul satului. Cântau cântece de jale : 

„Frunzuleană di mătasă, 
Rămâi, maică, sănătoasă, 
Impăratu-o dat ucaz 

Să mă duc tocma 'n Căpcaz. 
Plină-i lumea di năcaz.“ 

Cânta şi Cheorghe a dascălului, cu glasul lui mlădios, că- 
lit în cântări la strană alături de tatăl său. 

Pe ulița mare se adunase tot satul. Femeile desnădăjduite 
îşi boceau copiii, parcă i-ar fi dus peste podul lui Motoc. Babele 
înlăcrimate, cu obrajii pungiţi, băägau cu mâinile tremurânde rec- 
ruților câte un prosop, câte un săculeț cu mere sau cu nuci, iar 
bărbații, cu tălcile strânse de durere, cu cofele cu vin cinsteau 
lumea. Moşnegii sprijiniți în cârji pe la porțile ogrăzilor, cu ochii 
lăcrimoşi, dădeau trist din cap, răscolindu-și amintirile. 

L-a petrecutpe Gheorghe până la crucea din deal de lângă 
râpa mare, de unde recruții s'au despărțit de ai lor în svâcniri 
de plâns, îndreptându-se spre văczalul dela Căuşeni. 

După vre-o lună dascălul primeşte dela Gheorghe o scri- 
soare. „Am mers unsprezeci zili cu poezdu şi am ajuns tocmai 
la capătul lumii. Toţi moscalii noştri s'au împrăştiat în toati păr- 
fili; numai eu cu Petre a Iloaei sântem dați la anltilerii la cră- 
postea din Arhanghelsc, Aicea-i omăt şi ger, şi tari ni bati şi ni 
năcăjăşti untirotițerul nostru. Și nu vorbeşti nime creştineşti ca 
la noi, şi noi nu înțelegem nimic şi ni poriclesc cap di bou. Şi 
tari ni-i dor deacasă“... 

Cam pe la începutul postului mare Petre a Iloaei trimite o 
scrisoare mamei sale, în care scria că Gheorghe a dascălului a 
murit la bolniță din răceală. „Și tari am plâns după dânsu, sä- 
racu, că de-amu nu mai am cu cini schimba o vorbă creștineas- 
că“, termina el, 

Dascălul Bucşan îşi deapănă amintirile cu ochii împrăș- 
tiați, plutind în vag. El nu băsă de seamă că pe lângă poarta 

lui trecu scârțiind căruţa lui Nichita Sârbu, iar în crâşma lui 
Mănaşcu întrase Chirică Chersân. 

Soarele se ridică deasupra bisericii, care arunca o umbră 
frântă peste casele din vale. După tortoteala de dimineaţă, peste 
sat se întinde iar o tăcere plină de tristeță. Firul de vânt parcă 
s'a ascuns în adâncul râpilor galbene ale dealului. Zumzetul albi- 
neior dela salcâmii încărcați cu spume albe, imbătătoare, ciripi- 
tul vrăbiilor şi cântecul înlundat de osteneală al broaştelor din 
Nistrul cel chior, din gârlă şi din băhnile cu stuf, transformat 
întrun vuet monoton, un fel de „uuu“... fără de sfârșit cu sal- 
-turi ondulate, — măresc melancolia satului. 

— „lar o să ploaie. Cântă broaştili de dimineaţă“, reflec- 
tează Bucşan. 

Un sunet răcoros de argint, al doilea, ca niște vrăbii albe, 
se întind peste sat, despicându-se în două. Bucșan îşi face cruce. _. 
Clopotul dela biserică anunță trecerea în cele vecinice a unui 
suflet creştinesc, 

— „O murit săracu Buzilă, câ tari era bolnav”. Bucşan 
-ştie că Buzilă ţinea la legea veche, că chiar alaltaeri a cerut 
să-i citească moldoveneşte din ciaslov şi că el, dascălul, va ti 
rugut să-i citească stâlpii. : 

De când a murit părintele Nicolai Colun, acum vre-o do- 
uăzeci de ani, şi a venit în locul lui preotul Ioan Plămădeală, 
dascălul Bucşan a tost scos „zaștat“. Părintelui Plămădeală nu-i 
plăcea rânduiala veche, cu cântări după psaltichie, cu citire tru- 
moasă, moldovenească, nu-i plăcea nici vocea tărăgănată, na: 
sală a dascălului. Aşa ceva el nu învățase la seminarul din Chi- 
şinău. El ceru stăpânirii bisericeşti să-i trimeată un cântăreț nou 
ca să-i facă cor, să-i citească slavoneşte. 

Și în curând femeile, în cațaveici de sărbătoare, îmbrobodite 
cele mai tinere în testemele şi tulpane colorate, cele mai bătrâne 
în nătrame albe, iar bărbații în ciubote cu turetci largi şi în pan- 
taloni cât nişte clopote, strânşi la şolduri în pliuri mărunte, în 
zăboane, sau în mintene de postav albastru închis, cu părul lins 
de undelemn, cu broboane de sudori pe frunți, — se uitau mi- 
rați la stiinții de pe icoane. cu ochii încremeniți. 

Părintele Plămădeală, care în primii ani ai păstoriei lui, se 


jena să vorbească cu ţăranii moldoveneşte, în rasa lui de mă- 

iasă cusută în talie, cu o cruce cu lanț de argint pe piept, se- 
înveşminta în odăjdiile vechi, cusute cu fir de aur, şi zicea sfin- 
tele rugăciuni în slavoneşte ; răspundea corul noului dascăl, com- 
pus din ureadnicul Ceapă, un bas hodorogit de băutură, dintr” 
un strajnic spân cu voce subțire, din doi-trei seminarişti în va-- 
canță şi din învățătorul Gainov. Heruvimii de pe icoanele vechi 
afumate de vremuri priveau şi ei cu tristeţă, cu ochii lor muţi, 
vroind parcă să spună cu nedumerire că şi ei nu înțeleg nimic. 
Maica Domnului, cu o mână desnădăjduită lăsată în jos, cu nim- 
bul întunecat, tăcea măhnită; iar din genele triste a Cristului de- 
pe crucea cu pajura rusească din mijlocul bisericii se scurgea o- 
lacrimă, ca un diamant aprins, 

Și dascălul Bucşan, care învățase psaltirea, ciaslovul şi 
psaltichia la mănăstirea Curchi, care zeci de ani a mângăâiat ure- 
chia credincioşilor cu slova blândă moldovenească dela leagăn şi” 
până la mormânt, a rămas pe dinafară. 

Incepuse să se schimbe şi lumea. Cămăşile de pânză de in: 
ale femeielor se înlocuesc cu cotte colorate rusești şi cu polci. 
Locul căciulelor la tineri îl ia cartuzul cu cozoroc de piele tare- 
sau de carton de muşama lăcuită. In locul izmenelor sau a pan- 
talonilor largi, vin pantalonii strâmţi ca la Binder. In şcoala de- 
mai jos de biserică învățătorul Gainov, cu multă râvnă pentru 
carlea rusească, se căznea să înveţe copiii gospodarilor mai în- 
stăriți ruseşte. Copiii memorizau pagini întregi din cărțile cu fi-- 
guri de țărani bărboşi ruşi, cu femei în sarafane, cu sănii cu 
troici printre brazi, învățau povestiri despre „strămoşii noştri 
slavi“, despre isprăvile lui Alexandru Nevschi şi a cneaghinei 
Olga, despre cea ma! bună mâncare „chiselița de ovăz“ şi „poh- 
leobcă“. Dar nu le dădeau de rost. Tinerii, veniți din armată 
acasă, în mondir cazonii dela împărat, învățase să înjure ruseşte 
„în trei etaje“, 

Este drept că îndeobște satul rămase încremenit în obiceiu- 
rile lui vechi. Foștii soldați uitau ce au învăţat rusește, odată ce- 
se rupea mondirul împărătesc, chiar acei cari au ajuns în armată 
„mândru ofițer“. Copiii eşifi din şcoală, dacă nu urmau mai de- 
parte, păstrau tn memorie reminescențe din poeziile pe cari le-au 
învățat, cum păstrează o babă descântecele fără ca să le dea de 
înțeles, schimonosind cuvintele ruseşti şi acomodându-le la graiul 

«moldovenesc. Femeile, ca și mai înainte, în ajunul sf. Andrei fă- 
sceau pe deasupra ușilor și a ferestrelor cruci cu un căţel de ustu- 
roi, iar în seara spre întâi Martie rosteau pe la ferestre: „Mart 
în casă, puricii afară“. Chiar părintele Plămădeală întra în vorbă 
-cu țăranii în moldovenește. Numai învățătorul Gainov şi ureadni- 
cul Ceapă au rămas intransigenți în râvna lor pentru limba ru- 
sească, pe cari ei o poceau cu accentul lor moldovenesc și cu neo- 
logisme, cari se potriveau ca nuca în perete. „Sidi, bre, haraşo, 
ia ruschi celovec, ne zhai po moldovanschi* ... 

Toate acestea îl supărau grozav pe dascălul Bucșan. Viaţa 
nouă, ce începuse să se strecoare în sat, ca un străin nepoftit în 
-casa omului, nu era pe placul lui. 


El devenise nervos, refractar la tot ce stricase așezarea veche 
“a vieții. I se părea că se apropie veacul de-apoi, cu Antihristul 
„premergător, cu stricarea moravurilor, cu pierzania sufletelor, cu 
toate strășniciile, pe cari le citise în apocalips. Părea străin și 
„neînțeles în lumea ce se zămislea, 

Imediat după schimbările făcute de către părintele Plămă- 
„deală, Bucșan nici nu dădea pe la biserică. In zilele de sărbătoare, 
când clopotele făceau apel la credincioși, ca o pasăre mare, ce-și 
adună puiii, el se așeza pe trunchiul de salcie de lângă poartă şi 
privea melancolic spre biserică, unde aupă dânsul se făcea o pro- 
fanare a vechei credinţi. Apoi întră în casa lui pustie, îşi trăgea 
o curea mănăstirească peste giubeaua lui lungă, îmbrăca niște pa- 
puci pe picioarele lui goale, iar peste claia de păr cenuşiu își în- 
desa o scufie lipoasă vişinie. Eşia cu un toiag lung de cireș în 
-mână în ogradă şi se îndrepta încet, cu capul aplecat, spre crâşma 
lui Mănașcu. À 

— „A, moş dascăli, poftim, poftim; de două zili n'ai mai 
dat pi la noi“, îl întâmpină cu un zâmbet prietenos Mănaşcu. 

— „Vine vedcul de apoi, Mănașcule, o întrat stricăciunea în 
dumi, ne prăpădim cu toții“, spune Bucşan cu toiagul întins spre 
biserică. 

Mănaşcu aruncă o privire plină de înfeles spre piscul cu 
“biserica, îşi mângâie barba lui ca un fuior trecut prin darac, cli- 
pind umbra genelor deasupra ochilor mâncaţi de conjunctivită. 

Era ceva asemănător între aceste două făpturi omenești. A- 
mândoi păreau rămași din lumea vedeniilor, cari au trăit pe acest 
pământ şi au plecat supărate. 


Mic la trup, cu o față de pergament, cu un nas fin, cu o 
barbă asiriană, spălăcită, cu nişte perciuni mai mătăsoși decât- 
barba, îmbrăcat într'o redingotă soioasă până la glezne, cu o 
tichie pe vârful chel al capului, cu picioarele în ciorapi albi, de 
cari atârnau nişte tălpi de piele, Mănaşcu se deosebea de cele 
câteva familii evreești din sat. 

Pe când conaţionalii lui îşi dădeau copiii la şcoala lui Gai- 
nov să învețe carte rusească, umblau Sâmbăta în căruță și făceau 
focul în casă, ba se spurcau cu cârnaţi de porc, Mănașcu se ținea 
cu sfințenie de prescripțiile Talmudului. In zilele de sărbători 
aprindea lumânările rituale și ridica 'rugi fierbinţi lui Iehova- 
Mânca numai cuşer şi în zilele de sărbători, toamna, îşi făcea 
cușcă de stuf la întrarea în crâșmă. Seara, după ce-şi încheia a- 
facerile, se închidea cu Rivca lui în casă, se înveșmânta în haina 
lui vărgată şi făcea rugăciuni lungi, bătându-se în piept şi mo- 
făind capul cu fața spre răsărit. 

Sâmbăta nici pentru o carboavă mar fi vândut o sângeapă 
de rachiu. Cuvântul lui era însă cuvânt, iar ocaua lui era vca a- 
devărată. 

Ceia ce îl apropia pe Mănașcu de dascălul Bucșan şi mai 
mult, era repulsiuneă lui față de tot ce era rusesc, dela care, după 
el, venea stricăciunea evreilor din sat. El nu știa altă limbă de- 
cât limba evreiască și cea moldovenească, cu toate că crâșma lui 
era bătută și de strajnici și de ureadnici, 

In afacerile lui mici cu ţăranii, el nici odată nu ajunse până 
la judecată, nici măcar până la „Volostnoi sud“. Blând cu toată 
lumea, bun cu țăranii, el nu se putea împăca cu evreii cari s'au 
clintit în legea veche. lar ei la rândul lor îl socoteau straniu, eșit 
din minți. 

Crâșmarul Mănaşcu mai avea ceva comun cu Bucşan. Și el 
purta în suflet durerea pierderii unicei fiice, care murise în co- 
pilărie, iar Dumnezeu nu s'a milostivit să-i dăruiască Rivcăi nici 
la bătrânețe o odraslă, cum i-a dăruit Sarei din vechiul testament, 
cu toate rugile lui Mănașcu. 

— „Ce i, moş dascăle, cum merge socoteala ?* îl întreabă 
-Chirică Chersân, ştergându-și mustăţile îngălbenite de „mahorcă*. 

Bucşan se așează la mesuța lui Chirică, fără ca să-i răs- 
pundă. După o sângeapă de rachiu i se desleagă limba 

— „ A intrat Antihristul în norodul creștinesc, măi Chirică. 
Vine giudecata cei de apoi:... Ochii lui stânși se aprind cu lu 
mini palide şi tânguirile curg, cum curge un pârău, care și-a rupt 
zăgazurile. 

In crâșmă îşi face apariția şi Ion Calalb. Glasul nasal al 
dascălului se întăreşte şi capătă o tonalitate de metal hodurogit. 
Se scoală în picioare, loveşte în podelele de lut cu toiagul lui de 
cireș, din buzele lui se desprind blesteme asupra lumii care se ri- 
dică, asupra diavolului care a pătruns în sat și care duce norodul 
pe căile pierzaniei, 

Mănașcu toarnă sângeapă după sângeapă, mângâindu-și 
barba şi întărind spusele dascălului cu câte o maximă din Talmud, 
cu câte un exemplu din viaţa evreilor stricați. 

— „Nu mai putem trăi, pravoslavnici creştini a lui Dum- 
nezeu. Să fie procleți și tricleți acei cari ne-au stricat credința ! 
Afurisit să fie ceasul care ne-a adus pieirea !* se înălța de pe 
scaun, cu înfățișare de profet din Biblie, Bucşan, amenințând cu 
dreapta spre dușmanul nevăzut. 

— „Așa-i, cucoane dascăie“, afirmă din cap lon Calalb, cu 
gâtul lui lung, de care atârnă un măr al lui Adam de dimensiuni 
neobișnuite, cu sprincenele lui stufoase. — „Nu se gândește, ni- 
meni la moarte, are să-i mâie dracii în iad, cum mână Sofron 
cireada la şes. Aşa-i !* 

Calalb era cunoscut în sat ca un om care se gândea mereu 
la moarte. 

Acum vre-o cincisprezece ani, decând i-a murit soția, el şi-a 
făcut un sicriu de stejar după statura lui, cu fundul de stuf, iar 
într'o ladă îşi adunase lumânări de ceară galbenă, prosoape, pân- 
ză albă, — tot ce-i trebuia unui creştin la înmormântare. 

Și în fiecare an la Paștile Blajinilor, adică în Lunea după 
Duminica Tomei, când oamenii se duceau la fintirim cu colaci, 
cu colivă şi cu garafe de vin ca să-şi pomenească morţii, Calalb, 
după ce venea dela mormântul soției sale, îşi dădea sicriul din 

podul casei jos, îl așeză în mijlocul curţii. scotea o cofă cu vin, 
îşi chema vecinii şi făcea înmormântarea de probă a propriului. 
lui trup. 

Pe la colțurile sicriului aprindea câte o lumânare, stropea- 
cu un pahar de vin în forma crucii stuful din fundul sicriului, 
se culca în el, se scula iar, cinstea cu vecinii câte un pahar de: 
vin, iar se culca; chiuia și fluera hoțește în sicriu, înjura moar- 
tea, încercând s'o intimideze, ca păgânii. 

La această serbare nu lipsea nici dascălul Bucşan, care ci- 
tea stâlpii, cânta „vecinica pomenire“, „cu sfinţii odihnește, Doam-. 
ne“, Petrecerea ţinea până târziu seara, când Calalb cu picioarele- 
moi, cu cămașa pătată de vin, ajutat de vecini, își urca cu chiote- 
sicriul în podul casei. Până acum câțiva ani Calalb îşi ţinea si- 
criul pe niște grinzi într'o poiată ; dar decând niște şoltici de- 
flăcăi, întro noapte de vară, l-au furat şi l-au așezat acope- 
rit cu copacul tocmai la ușa crâșmii lui Mănaşcu, sicriul fu ur-- 
cat în podul casei. A fost o mare zarvă în sat a două zi dimi- 
neață, când Mănaşcu deschise ușile şi dădu peste „mort“. Rivca 
căzuse jos în leșin. S'a adunat tot satul cu starostele în frunte. 
Nimeni nu îndrăznea să se atingă de sicriul cu mort, până când 
unul din vecinii lui Calalb nu recunoscu sicriul lui. De atunci Ri- 
vca s'a ales cu o fluturătură a capului, cu un tic nervos, pe care: 
nici doctorii dela Binder nu l-au putut vindeca. 

In crâşmă intră strajnicul Vdovenco, cu mustafa roşietică, 
mare, cu obrazul ciuruit de vărsat şi cu o sabie lată la șold. Se 
uită toți unul la altul, şi în crâșmă se face tăcere. Bucşan îşi ia 
toiagul și cu o privire piezișă spre strâjnic iese din crâșmă. 

Dacă nu era chemat la vre-un mort să citească stâlpii, das- 
călul Bucșan în serile lui pustii se închidea în căsuţa lui cu pereții mufi, 
Işi potolea foamea cu câte o bucăţică de colac mucegăit, înmuiat 
în apă, dat de câte un credincios la biserică sau la vre-un praz- 
nic, Aprindea o luminărică lå mesuța cu o prescură uscată și ci- 
tea din Zodii, din florile darurilor sau din alte cărți. 

Dela o seamă de vreme lumea începuse să se cam rărească la- 
biserică. 

— „Nu înțelegem nimic, părinte loan. la să mai citească: 
ceva şi săracul moş dascăl“, spuneau bătrânii către preot. 

Și părinteie Plămădeala întro bună zi îl invită pe Bucșan 
“să citească ciasurile. — „lar citeşte la biserică moş dascălul", se 
răspândise în sat. Şi lumea dădu năvală la biserică. 

In Duminica Floriilor, când veniră acasă şi seminariștii şi 
-ajutau la strană, dascălul citea ciasurile cu vocea lui încâlzită, 
Ștrengarii de băieți au prins de giubeaua lui cu un bold la spate 
-0 cârpă de şters podelele, ascunsă în strană de paznicul bisericii. 
— „Milueşte-mă, Doamne, după marea milă a ta“, rostea cu râv- 
nă dascălul, făcându-și semnul crucii cu degetele lui uscate, pe 
-când dracii de băieți se înecau de râs. Când dascălul cobora scă- 
rile dela intrare în biserică, cu seminariştii pufnind de râs în ur- 
-mă, țăranii cu feţele serioase îi scoase cârpa de pe giubea. 

— „Diavoli afurisiți ! Ce învăţaţi voi la școaleli voastri ?*, 

Dascălului Bucşan şi aşa nu-i plăcea mondirul lor cu 
nasturi albi, cu gulerul de catifea, cu tresuri albastre, nu-i plăceau 
-nici şăpcile lor căzăcești. Dar mai cu seama nu-i putea suferi 
„pentrucă nu ştiau să citească creștineşte. — „Ci popi, aveţi să fiţi 
voi, proștilor, dacă nu ştiţi ce-i psaltichia 2* le spunea el adesea- 
„ori. intâmplarea din Duminica Floriilor l-a făcut şi mai mult să- 
de poarte un fel de dușmănie bâtrânească. 

Și totuși ei îl iubeau pe dascălul Bucşan. 

— „la mai spune ceva din Alexândrie, moș dascăle,* îi ieșia 
„câte odată înainte în curtea bisericii Todirică Haârega, un semi- 
narist cu ochii vioi şi cu nasul pistruiat. Simţea că seminariștii îl 
iau în râs. 

— „Păgânilor, wați lepădat de legea voastră. Dar și Dum- 
nezeu v'o osândit să nu știți nimic. V'aţi făcut porci, măi! la 
spune tu, Toadere, cât ridică mâslete ? Nici tu nu știi, măgărule ! 

Se uitau toți trei unul la altul. — „Vedeți, nu știți nimică, 
„porcilor. Păcat de voi şi de părinţii voştri. Mai bine v'afi duce 
la prășit, decât ați umbla în mondirile estea“. 

` Ridică în sus mâna şerpuită de vine, ca niște lipitori, cu 
„degetul arătător întins, cu noduri la încheeturi. —„ Mâslete ridică, 
bolvanilor, patruzeci, după cum rţă face o sută. In câte zile a 
Junii lui Cireş sântem astăzi ? în 25, măgarilor, adică în „caco“- 
„este“. In ce veleat sântem acuma dela naşterea lui Hristos, go- 
„gomanilor ? Nici atâta nu ştiţi ? V'aţi născut toți în zodia por- 
-cului, care vo furat mintea, măgarilor !* 

După astfel de întrebări, la care seminariştii întotdeauna- 
ieșeau învinşi, vocea dascălului se înmuia. Se așeza pe o piatră 
răsturnată de mormânt, crescută cu mușchiu, și începea să po- 
vestească despre țările miraculoase prin care a umblat Alexandru 
Machedon, despre India unde berbecii cresc pe trunchiurile unor co- 
paci, iar păsările să desprind din fructele unui pom minunat, 
despre cneazul Ioasaf şi starețul Varlaam. In ochii lui obosiţi se 
aprindea aceiași luminiță, care ardea când citea în biserică, iar 
vorbă lui moale curgea, cum curg cpele line ale Nistrului. Semi- 
nariștii, întinşi la picioarele lui pe iarbă, care nâvălea până sub: 
zidurile bisericii, sorbeau povestirile lui Bucșan cu gurile căscate, 
cum soarbe un câmp bântuit de secetă primii stropi de ploaie. Um- 
brà bisericii, care să oprisă la poarta ogrăzii, a început să 
se prăvăle pe povârnișul piscului, ajungând până la voloste. Se- 
minariştii nici nau băgat de seamă cum i-au prins razele piezişe 
ale soarelui. 

— „lar mam încurcat cu voi, diavolilor“. Içi lua toiagul de 
cireş și încet, cu capul aplecat, cobora dealul bisericii, din când 
în când ridicând capul spre cimitir şi făcând străşină ochilor 
lăcrimoşi cu palma lui uscată. 

Astăzi, după atâta amar de vreme, în satul de pe Nistru 
domneşte aceiași linişte; tot aşa răsare soarele din bălțile Nistru- 
lui; cu aceiași vagă melancolie sună vuetul înfundat al broaștelor; 
același sunet de årgint al clopotului dela biserică răscoleşte li- 
niștea văzduhului, despicându-se în două. Tot așa dimineața îţi 
fură privirea cele două cruci, ca niște făclii aprinse, de pe tur- 
nurile bisericii. Dascălul Bucșan însă nu mai este. In colțul de 
sus al cimitirului satului, plin de vedenii şi de bălării, nu se mai 
găsește nici umbra crucii lui de lemn. 

lar Mănaşcul demult zace în cimitirul evreesc din Căuşeni. 


Ştefan Ciobanu, 


Visurile vieţii... 


NOAPTE DE IARNĂ. 


S'a stins şi cea din urmă lampă 
Ce mai ardea la o fereastră, 
Acum doar luna cât străbate 
Intinderea de frig albastră. 


Pe vale casele bătrâne 
Abia se văd de sub zăpadă, 
Şi numai câte-o cărărușă 
Ingenunchiază prin ogradă. 


Nici fir de zgomot nu s'aude, 
Infășurate'n promoroacă 
Dorm somnul rece, fără vise, 
Grădinele de pe toloacă. 


Şi sufletul parcă se teme 
De-atâta pace și senin, 
ascultă tainic în tăcere 

Cum gânduri mii se duc și vin, 


PUS FIU 


Peste câmpiile cernite 

Cu spini și tufe'nsângerate, 
Porneşte vântul să doinească 
Prohodul frunzelor uscate. 


Salcâmii trişti cu frunza rară 
Inșiruiţi pe lângă casă 
Oftează — adânc privind cu jale 
Cum berzele se duc și-i lasă, 


In schitul gârbovit de vreme. 
Țesut cu grea singurătate, 
Incep o tristă tânguire 

Să bată clopotele toate. 

Și-așa cum stau ș'ascult cântarea 
Cu plânsete adânci de apă, 

In pieptul meu durerea lumii 

Se tăinușete ca'ntr'o groapă. 


FILE RUPTE. 


O foaie uscată se clatină'n aer 

Şi tremură'n lungă și grea așteptare 
Când vântul sătbatec va duce-o cu zboru-i 
Pe-o tristă, pustie și udă cărare, 


Şi tremuru-i jalnic pe craca uscată 
Aduce aminte de visuri rănite, 

Ce-și deapănă plânsul pe note amare 
Din vraja pierdută în vremi ostenite. 


O, tragice clipe de sbucium sălbatec 
Nu-mi ardeţi cu flăcări nebunele cânturi,— 
Şi eu sunt o foaie uscată și ruptă 
Ce-așteaptă să fie mânată de vânturi, 


NOAPTE. 


E târziu și lunca doarme, Printre ramuri gânditoare 
S'a stins focul dela șatră, — Se arată luna plină, 

Doar un greer cât mai cântă  Atârnând sub streșini joase 
intro scorbură din vatră. Pete albe de lumină, 


Satul liniștit visează Miros cald de spice coapte, 
Legănat de-o. dulce vrajă, Plin de tainice misteruri, 
Numai plopii de pe coastă Se înalță de pe holde, 
Singuratici stau de strajă. Ca o jertfă către ceruri. 

Firea doarme liniștită, 

Nici un fir de vânt n'adie, — 
Numai un broscoi sărmanul 
Sutere de insomnie. 


SERGIU SARBU 
Soroca 


Origina Găgăuzilor. 


k 


Atât în Basarabia, cât şi în Dobrogea sunt sate întregi locuite 
de Găgăuzi. Ei sunt de religie creştină ortodoxă, vorbesc limba tur- 
cească populară, cea mai curată şi veche. Până acuma acest popor 
găgăuz prezinta o enigmă istorică. 

Cercetări ştiinţifice precise despre Găgăuzi nu există. 

Poporul găgăuz, neavând scrierea şi literatura lui proprie, mare 
o istorie scrisă. 

Turcii nu au îngăduit Găgăuzilor să-şi aibă alfabetul lor pro- 
priu, iar Găgăuzii, fiind creştini ortodoxi, nu vroiau să înveţe alfa- 
betul turcesc şi literatura turco-mahomedană; ei refuzau deasemenea 
să se folosească de alfabetul turco-osmanlist. 


Suntem deci nevoiţi a ne folosi de tradiţiile Găgăuzilor şi ale 
altor popoare, de unele informaţiuni scrise, notate de unii scriitori, 
precum şi de informaţiunile ce se pot culege din dicționarele enci- 
clopedice, 

Să vedem dintăi ce ne spun despre Găgăuzi şi strămoşii lor 
unii scriitor din timpurile moderne şi din timpurile vechi, 


1) Doctorul Constantin Iosif Irecec, profesor Universitar din 
Praga, în scrierea sa: „Istoria Bulgarilor“ (ed. 1878, tradusă în 
limba rusă), scrie: „Este întunecată origina Găgăuzilor de azi, 
ce locuesc în împrejurimea Varnei şi în porturile Mărei Negre 
Unii îi consideră pe Găgăuzi ca urmaşi ai Cumanilor (uzii, oguzii) 
a căror limbă în adevăr e înrudită cu limba turcească (p. 491). D- 
lrecec spune că Hammer, pe baza unor izvoare orientale, povesteşte 
că în anul 1223 Grecii au dăruit pământ în Dobrogea Sultanului 
Sedjucilor Izedin şi atuncea s'au mutat din Asia mică, sub condu- 
cerea lui Şalitucded, vre-o 12.000 de familii turceşti, Mormântul 
lui Şalitucded se poate vedea în Babadag. 

Găgăuzii n'au putut să iasă din mijlocul acestor Seldjucii, 1) 
căci după un scurt timp aceşti emigranţi s'au mutat în Crimeea şi 
stepele Chipceac. Totuşi în alte documente nu se pomeneşte nimic 
despre asta. (Hamer der gold. Horde, Pest. 1840 p. 176—180). 


In aceeaş lucrare d-l Irecec scrie despre Cumani: curând Pece- 
negii au fost biruiţi şi risipiţi de Cumani, numiţi pe limba lor Uzii 
(Oguzi) pe ruseşte Polovți (p. 271—272 . lrecec descrie pe larg 
caracteristicile poporului nomad al Cumanilor. 

Despre limba lor el scrie: „noi ştim că limba Cumanilor mai 
mult se aseamănă cu cea turcească, decât cu cea maghiară.“ 


Cumanii din anul 1065 în număr de 60.000 au trecut pentru 
prima dată Dunărea şi s'au revărsat prin Bulgaria până la Ellada. 
Cei mai mulţi au perit de molimă şi în luptele cu Bulgarii şi pe- 
cenegii, iar restul s'au aşezat în Machedonia. 

2) D. I. Nistor, distinsul piofesor dela Universitatea din Cer- 
năuţi şi membru al Academiei Române, în lucrarea sa: „Istoria Ba- 
sarabiei (Cernăuţi 1923), scrie despre Găgăuzi: „Găgăuzii trăiau în 
massă compactă în Dobrogea şi se întindeau în sud până spre 
Varna. Deacolo ei au pribegit spre Nord şi, trecând Dunărea, s'au 
aşezat în Bugeac, întemeind acolo sate împreună sau alături de Bul- 
garii pribegiţi şi ei din aceleaşi regiuni, în acelaş timp şi din aceleaşi 
cauze. După răpirea Basarabiei numărul Bulgarilor şi al Găgăuzilor 
sporea mereu. Stăpânirea rusească sprijinea cu toate mijloacele aşe- 
zarea lor în Bugeac, unde era mult pământ pustiu, părăsit de Tă- 
tari şi aşa s'au putut înjgheba acolo 43 de sate cara se bucură 
până azi de o anumită autonomie, garantată lor de fostul guvern 
rusesc şi de Cuza-Vodă, în vreme când aceste sate fusese cedate 
Moldovei de odată cu întreg sudul Basarabiei. Găgăuzii sunt un 
neam de obârşie pecenego-cumano-turcă, care a îmbrăţişat legea 
creştină, dar şi-a păstrat limba naţională turcească mai curată ca a 
Turcilor şi neatinsă de influența- arabă, după mărturia unuia din 
fruntaşii lor“ (pp. 286—287). ` 

3) D. Grigorovici, profesor la Universitatea din Odessa, pre- 
cum se vede din Ziarul Novorosiischi Telegraf Nr. 39 şi 40 din 
1870 şi din circulara Administraţiei Circumscripției Şcolare Odessa 


1) Seldjuci turci se numeau de arabii şi de turci osmani: uzii, guzii, 
gugii”. 

Nr. 7, Iulie 1870, îi considera de Găgăuzi ca urmaşi ai Polovţilor 
(Cumanilor), cari s'au aşezat în Bulgaria în veacul XI—XII şi acolo 
au fost convertiți la creştinism. 


4) D, loan Stefan Ivanov, bulgar de origină, fost curator al 
Coloniilor bulgăreşti şi găgăuţeşti din Basarabia, din iniţiativa că- 
ruia s'a înfiinţat în satul găgăuzesc Comrat, jud. Tighina. în anul 
1888, un liceu de Stat, în lucrarea sa: „Adunarea articolelor I. S, 
Ivanov despre unele evenimente însemnate din viaţa conteporană a 
Bulgarilor. Bulgarii din Rusia şi Bulgaria din principatul (Bulgaria),* 
tipărită în Chişinău 1894, pe paginele 53—54 arată că părerea pro- 

„fesorolui -univeristar Grigorovici cum că Găgăuzii ar fi urmaşii 
Polovţilor este lipsită de orice temei istoric. D. Ivanov afirmă că 
Găgăuzii sunt Bulgari, El scrie: „Aşa zişii Găgăuzi sunt Bulgari cu- 
raţi, cari şi-au perdut limba lor naţională mai târziu, Aceasta se do- 
vedeşte prin asemănarea obiceiurilor, moravurilor şi a ea fami- 
liare cu cea a Bulgarilor. 

5) Brochauz şi Efron în Dicţionarul lor Enciclopedic, în vo- 
lumul VII, p. 76, scriu: „Găgăuzii sunt Bulgari turciţi. Un număr 
mărişor de Găgăuzi locuesc în judeţul Ismail, în Basarabia; ei sunt 
de religiune creştină ortodoxă, însă la sărbătorile de hram biseri- 
cesc fac curbane, aduc un fel de jertfe păgâne“. 

6) Scriitorul bulgar lon Todorov în cartea sa: „Bulgarii în 
Basarabia“ tipărită la Sofia în 1905, arată că Găgăuzii sunt bulgari. 
Insă autorul, cercetând literatura despre Găgăuzi, ajunge la concluzia 
că chestia despre origina Găgăuzilor din Basarabia rămâne deschisă. 

7) Cele mai serioase informaţiuni le dă un cercetător nou al 
istoriei Găgăuzilor: etnograful rus, Colonelul V. A. Moşcov, care 
a scris o monografie specială despre Găgăuzi, El este şi autorul 
mai multor articole despre Găgăuzi şi a adunat multe cântece, po- - 
veşti, obiceiuri găgăuzeşti, etc.!] 

Să vedem, ce scrie despre Găgăuzi Moşcov în lucrarea sa: 
„Găgăuzii din judeţul Tighina*, (Moscva 1900). Pe pagina 2 scrie: 
„IStoria găseşte pe Găgăuzi pe coasta vestică a Mării Negre. 


y Etaogratul Moscov este un găgăuzolog incontestabil. In decurs 
de 20 ani el a studiat chestiunea Găgăuzilor, originea, viaţa, istoria "lor 
la faţa locului, in Basarabia, in Dobrogea şi în Bulgaria, precum şi toate 
operele ştiinţifice despre găgăuzi. 

Cea mai sudică aşezare a Găgăuzilor se consideră un sat mare 
„Acdere Cap-Emon“, însă aci Găgăuzii se dau drept Greci („se 
consideră ca greci turciţi“). Ca regiune locuită numai de Găgăuzi 
se poate considera o făşie păduroasă dela nordul oraşului Varna, 
Centrele acestui mic popor se consideră oraşul-port Balcic, unde 
până la anul 1830 n'a existat nici o casă bulgărească şi oraşul Ca- 
varna cu ţinutul Cap-Caliacra. Apoi Găgăuzii bulgarizaţi locuesc 
partea nordică a ținutului  Provodiisc. Aici tineretul s'a bulgarizat 
cu totul, pe când generaţia bătrână vorbeşte limba bulgară, ames- 
tecată cu cea turcească. La răsărit, în satul „Voevoda Chioi“* pe 
drumul dintre Şumla spre Silistra, se află familii creştine, cari vor- 
besc numai turceşte. Afară de aceasta Găgăuzii locuesc în Silistra 
şi împrejurimile ei, precum şi în Dobrogea românească. 

Nu există însă posibilitate de a se fixa măcar aproximativ 
numărul Găgăuzilor din aceste localităţi. O parte dintr'înşii se dau 
drept bulgari turciţi, alţii se dau drept greci-turciţi. Colonelul Moş- 
cov zice: „D-l lrecec (Das Fürstentum Bulgarien) (Wien 1891), 
dela care noi luăm informaţiunile privitoare la Găgăuzii de peste Du- 
năre, spune că acest popor se ocupa mai ales cu agricultura şi vi- 
ticultura, în oraşe ei sunt meseriaşi, iar cei dela mare pescari şi 
marinari pe lângă țărm. Ei sunt de statură mică, cu musculatura 
desvoltată... capul lor cam unghiular, cu mâini şi picioare puternice, 
părul negru, culoarea feţei şi a pielii închisă ; caracterul lor este 
pasionat, aprins. Cu toate acestea Găgăuzii sunt creştini neclintiţi, 
aproape creştini fanatici, din care cauză ei au fost adeseori perse- 
cutaţi de către Turci (mahomedani). 

Astiel în timpul ultimului răsboi ruso-ture (1877—1878) toată 
populaţia dela Cap-Caliacra fusese nevoită să fugă în munţi, ca să 
scape de jaful Cercheşilor şi Turcilor. Cea mai mare parte a ora- 
şului Cavarna, locuită de Găgăuzi, fusese mistuită de flăcări... 

Limba vorbită de Găgăuzi se apropie de limba turcească, însă 
literatura şi scrierea turcească nu le este cunoscută; asemenea ei 
mau nici limbă bisericească proprie, de aceia în bisericile lor se 
slujeşte sau slavoneşte sau greceşte şi numai predicile se spun pe 
găgăuzeşte (turceşte). 

In şcoli la fel se întrebuințează sau limba bulgară, sau greacă. 
Această dependență a Găgăuzilor de vecinii lor în lucruri atât de 

importante, ca religia şi învăţământul, a avut ca rezultat multe ne- 
înţelegeri în mijlocul Găgăuzilor, neînţelegeri cari au împărţit acest 
mic popor în două tabere duşmănoase: bulgarofili şi grecofili. 

In Varna şi Balcic, cu împrejurimile lor, s'a înrădăcinat influ- 
enţa grecească (fanariotă), iar în ţinuturile Provoelia şi Silistra, in- 
fluenţa bulgărească. Rivalizând din cauza Găgăuzilor, Grecii şi Bul- 
garii se duşmănesc între ei şi întreţin prin aceasta pasiunile în 
mijlocul acestui mic popor. 

Deşi D-1 lricec, vorbind despre neînțelegerile în mijlocul po- 
popului găgăuz, nu pomeneşte data când ele s'au ivit, totuşi se poate 
crede că aceste neînţelegeri au început foarte demult, cam pe vre- 
mea când acest popor a început să emigreze în Basarabia. Lucrul 
acesta se vede din relaţiunile duşmănoase cari există până în pre- 
zent în Basarabia între Bulgari şi Găgăuzi, precum şi din faptul că 
pe teritoriul Rusiei Găgăuzii din judeţul Tighina au venit de peste 
Dunăre, fiind însoţiţi de clerul grec. De aici avem motiv să presu- 
punem că Găgăuzii din judeţul Tighina aparţineau în ţara lor par- 
tidei grecofile 1), Găgăuzii, după cum s'a constatat, au venit în Ba- 
sarabia de peste Dunăre înaintea Bulgarilor şi au ocupat partea su- 
dică a judeţului Tighina şi partea nordică a judeţului Ismail, mai 
ales basinul râului lalpug, formând sate mari dela 2000 până la 
5000 locuitori în fiecare. E ştiut că în judeţele Ismail, Cahul, Ceta- 
tea-Albă şi Tighina, fiecare om cunoaşte pe Găgăuzi şi nu-i con- 
fundă cu Bulgarii. Insă în mod oficial Găgăuzii nu există în Basa- 
rabia, căci de când Găgăuzii au emigrat în Basarabia de peste Du- 
nărea ei au fost trecuţi în rândul Bulgarilor şi consideraţi ca Bul- 
gari, cari vorbesc limba turcească, Ei sunt socotiți astfel şi până în 
ziua de azi. E de sperat însă că un nou recensământ va reda aces- 
tui popor numele său adevărat. 


k k 
* 


In Basarabia sunt următoarele colonii — comune găgăuze: A) 
In judeţul Tighina: 1) Audeerma, 2) Baurci, 3) Beşalma, 4) Beş- 
Ghioz, 5) Gaidar, 6) Dioltai, 7) Desghinge, 8) Cazaeaclia, 9) Chi- 


1) Găgăuzii veniţi din teritoriul Varnei şi Balcanului erau sub in- 
fluența grecească, fiind că acolo în timpul Turcilor puterea fanarioţilor 
era foarte mare, pe câtă vreme în Bulgaria fanarloţii nu aveau putere. 

riet Lunga, 10; Başchioi, 11) Comrat, 12) Kongaz, 13) Tomai, 14) 
Ceadâr-Lunga, 15) Cioc-Meidan. 

B) In judeţul Ismailului: 1) Bolibochi, 2) Volcaneştii, 3) Curci, 
4) Tabac, 5; Cişmechioi, 6) Etuleea, 7) Enichioi, 8) Caracurt (1/2), 
9) Taşbunar (1/3), 10: Starotroean (Traean veche), 11) Tabachi. 

C) In judeţul Cetatea-Albă — comune găgăuze: 1; Satâlâc- 
Hadji, 2) Cubei (1/2), 3) Dimitrovca, 4; Bolgariiea (1/3), 5) Tatar- 
Copceac. Centrul comercial şi intelectual al coloniilor Găgăuzilor din 
Basarabia trebue considerat Comratul, cu vreo douzeci mii locui- 
tori. Comratul a fost numit în glumă de către Ruşi: „Capitala Gă- 
găuzilor“; tot astfel precum centrul coloniilor bulgare oraşul Bol- 
grad era numit capitala Bulgarilor. 


Comratul este un orăşel populat, cu o accentuată viaţă co- 
mercială, bogat şi civilizat, în comparaţie cu alte comune. Comratul 
are 2 biserici mari de piatră, un liceu de băeţi (de Stat), care există 
din anul 1888, un liceu de fete, zece şcoli primare, judecătorie, doi 
notari publici, un Oficiu Poştal, medici, o Bancă Populară, etc. 

* %* 
* 

Găgăuzii, cari locuesc în Basarabia, se ocupă mai ales cu 
agricultura şi vor continua să păstreze aceasta îndeletnicire, deoarece 
ei, în calitate de primi colonişti din Basarabia sudică (Bugeac), au 
fost împroprietăriți cu mai mult pământ decât ceilalţi locuitori, In- 
deobşte, Găgăuzii sunt un popor capabil, energic, muncitor şi re- 
ligios. 

Nu se cunoşte exact numărul Găgăuzilor din Basarabia. După 
statistica etnografului Moşcov, numărul Găgăuzilor în anul 1900 a 
fost de şaptezeci mii. In Basarabia Găgăuzii se numărau cu Bulgarii 
la un loc, ca Bulgari cari grăesc turceşte. Ei nu erau indicaţi ca 
popor găgăuz. 

Etnograful Moşcov zice: „După stabilirea teritorului ocupat 
de Găgăuzi în timpul de faţă, trecem acuma la ipoteze despre ori- 
gina lor. Noi cunoştem două ipoteze: prima că Găgăuzii sunt Bul- 
gari turciţi şi a doua că Găgăuzii sunt urmaşii Cumanilor sau a Po- 
lovţilor, cari, după cum se ştie, au dispărut după năvălirea Tă- 
tarilor. 

In prezent s'a dovedit că origina bulgară a Găgăuzilor este 
numai ò ipoteză încă pe nimic bazată, Ipoteza aceasta nu prezintă 


20 


VIAŢA BASARABIEI 501 


temei istoric, aşa că nici intelectualitatea bulgară, nici d. lrecec, 
“singurul cercetător al chestiunii despre origina Găgăuzilor, nu găsesc 
cu cale să o primească, fiindcă Bulgarii, ca şi Sârbii într'adevăr tur- 
ciţi sunt bine cunoscuţi tuturor. Este deasemenea ştiut că turcirea 
„acestor popoare s'a bazat în primul rând în adoptarea dela Turci a 
islamismului, în ceeace priveşte limba şi alte particularităţi naţionale. 
A se impune cu deasila Bulgarilor limba turcă ar fi fost posibil în 
două cazuri: 1) dacă numărul Turcilor ar fi întrecut cu mult 
numărul Bulgarilor şi, 2) dacă Turcii ar fi întrodus învăţământul 
turcesc obligatoriu pentru toţi Bulgarii. Insă ştiut este că Turcii nu 
dispuneau de aceste două mijloace. Numărul Turcilor, în comparaţie 
cu numărul populaţiunii cucerite, fusese prea mic ; iar starea cultu- 
rală a turcilor fusese atât de deplorabilă că ei nici nu se puteau 
gândi la întroducerea învăţământului obligatoriu în limba turcă, Dea- 
ceia ipoteza cu privire la origina bulgară a Găgăuzilor trebue să fie 
părăsită, neputând rezista -criticei serioase. 

Mai mult temeiu prezintă altă ipoteză, aparţinând D-lui Z. Ire- 
cec, că Găgăuzii sunt urmaşii Cumanilor sau Polovţilor, căci ştiut 
este că foştii noştri vecini Cumani sau Polovţi, fugind din faţa Pu 
hoiului mongol, s'au risipit în toate părţile şi între altele şi în Pe- 
ninsula Balcanică. Motivul sau pretextul pentru formarea acestei ipo- 
teze a fost asemănarea incontestabilă între numele popular de Ga- 
gauzi, Uzi şi Oguzi, nume cu care, după părerea etnografului Irecec, 
se numeau Cumanii sau Polovţii. Primul care a acceptat această ase- 
mănare a fost şi scriitorul bulgar Slavescov. Irecec aduce multe do- 
vezi cu caracter istoric, geografic, linguistic pentru întărirea ipotezei 
sale, că Găgăuzii sunt de origină cumană, oguză sau uză. Irecec 
a îost de părere că Cumanii şi Oguzii, sau Guzii, azi sunt tot de 
aceiaşi naţiune şi pe părerea aceasta îşi întemeea şi ipoteza sa 
că Găgăuzii sunt cumani oguzi. 

Irecec, cu ajutorul datelor luate din istoria vechiului Țarat Bul- 
gar (Statul bulgar), dovedeşte că atât elementul tiurc cât şi cel cu- 
manic au luat parte activă în țară încă înaintea ivirii Turcilor Os- 
manli în Peninsula Balcanică şi până la cucerirea Imperiului Bizan- 
tin. Participarea aceasta tiurcă în istoria bulgară, a fost atât de im- 
portantă, în cât chiar o dinastie domnitoare în Bulgaria fusese de 
-origină tiurcă (turcomană) lIrecec găseşte în Bulgaria numiri de lo- 

calităţi. şi familii ce se trag dela numele popular ale Cumanilor. 
Irecec mai deduce cuvinte din vocabularul găgăuz asemanătoare cu 
cuvintele limbii cumane. 


Găgăuzologul Moşcov se uneşte cu ipoteza profesorului Irecec, 
că Găgăuzii sunt urmaşii neamului tiurc „Oguzi sau Uzi“, însă nu 
a Cumanilor. Cu date istorice, geografice şi linguistice el dovedeşte 
că Cumanii sunt de neam tătăresc — Chipceac, iar uzii sau oguzii 
sunt un popor tiurc, care în Rusia se numea , Torchiş şi Tiurchi 
Opuzi și Cușme negre“. Moşcov e de părere că Găgăuzii sunt ur- 
maşii. acestui popor tiurc. El scrie... „pentru a cunoşte această ches- 
tiune, noi vom recurge acuma la ultimul cuvânt al istoriei, privind 
soarta diferitelor popoare de origină tiurcă (turcomană), cari în veac, 
IX—XII cutreerau stepele Rusiei sudice. Popoarele „fiurce“ |turco- 
mâne) s'au arătat pentru prima dată în Europa în timpurile istorice, 
pe când locul lor de baştină fusese Asia Centrală... 

In ultimul timp, datorită cercetărilor orientaliştilor, s'a putut pre- 
ciza şi regiunea în care locuiau aceste popoare până la aceea pe- 
rioadă, când din cauze necunoscute ei au pornit spre Europa. Această 
regiune e Mongolia. In literatura geografică rusă erau demult cu- 
noscute pe ţărmul râului Orhon (afluent al fluviului Enisei unele 
inscripții minunate pe stânci, numite înscripții orhonice. Incercă- 
rile de a descifra aceste inscripţiuni sau măcar a stabili cărui popor 
au aparţinut, au rămas zadarnice mult timp. Numai în anii din urmă 
datorită priceperei deosebite a orientalistului Tomsen din Danemarca 
s'a găsit cheea pentru descifrarea acestor inscripțiuni orhonice. S'a 
văzut astfel că inscripțiunile acestea aparţin poporului Tiurc, care 
îşi zicea el însuşi Tiurc — Oguz, Nu se cunoaşte precis timpul, când 
au fost făcute aceste inscripţiuni, în orice caz însă ele au precedat 
timpului, când a început a dăinui în Europa Orientală. în stepele 
sudice ale Rusiei, un şir întreg de popoare turcomane. Deoarece pe 
etnologul Moşcov mai mult îl interesează Uzii-Torchii, el a extras din 
monografia orientalistului Golubovschii părţile esenţiale privitoare 
la. istoria poporului Uzii-Torchii, începând dela ivirea lui de peste 
Ural până la dispariţia lui din paginele letopistului rusesc. lată ce 
găsim în aceasta privinţă la Golubovschii:  Pecenegii în veacul IX 
ocupară deja regiunea între Volga şi laic, spre sud de ei se întin- 
deau Hozarii (Hozaria), spre răsărit locuiau „Uzii“, dincolo de râul 

Ural. In a doua jumătate a veacului IX pe marginile răsăritene 
ale stepei ruseşti se porniră mişcări. Pecenegii fuseseră respinşi din 
regiunile lor de către Hozarii uniţi cu Uzii şi în năvala lor ei se 
ciocniră spre apus de Volga şi cu sălaşele Ungurilor. Ungurii înnain- 
tând până la Nipru. Pe la 1036, începu la răsărit o nouă mişcare. 
De peste laic năvăliră Polovţii. Ei au dat peste Uzii — Torchii, care 
“sub presiunea Polovţilor se îndreaptă dela țărmurile Volgei şi Do- 
nului spre apus. 

Uzii în unire cu Hozarii, după ce au gonit pe Pecenegi depe 
“țărmurile Donului, fiind paşnici, au dat voie unei părţi de Pecenegi 
să rămâe în regiunea lor în sălaşele vechi. Istoria nu vorbeşte nimic 
de invazii ale Uzilor asupra vecinilor. De-aici reesă că Uzi-Torchii 
trăiau în veacul X liniştiţi în regiunea dintre Volga şi Don. Acest 
popor nu se asemăna nici cu Pecenegii, nici cu Polovţii în privinţa 
înclinaţiei spre războaie, jaf şi pustiere. Ruşii au făcut prima cu- 
noştință cu acest popor în anul 985, când Uzii-Torchii au întrat în 
alianţă cu Ruşii, şi ca aliaţi ai cneazului -Chievului, Vladimir cel Sfânt, 
l-au ajutat în luptele lui cu Bulgarii depe Volga. In preajma anului 
1036, Uzii sub apăsarea Polovţilor s'au îndreptat spre apus, Massa 
principală a neamului Uzii-Torchii a năvălit asupra Pecenegilor. Pe- 
cenegii au fost biruiţi cu desăvârşire şi la rândul lor s'au năpustit 
spre Sud-Vest şi au ocupat regiunea între Nipru şi Dunăre. S'au dat 
şi aici lupte mari între Pecenegi şi Uzii-Torchii. Când Uzii au fost 
apăsaţi din partea Polovţilor, porniţi asupra lor, Uzii au fost siliţi 
a năvăli cu mai mare putere asupra Pecenegilor spre Dunăre şi peste 
Dunăre. Toată partea răsăriteană a stepei dela Nipru până la Volga 
a trecut sub stăpânirea Polovţilor. Numai o rămăşiţă neînsemnată 
de Uzii-Torchii pe o vreme a mai scăpat de năvălirea Polovţilor. 

In anul 1064, Uzii-Torchii au trecut Dunărea, însă aici, peste 
Dunăre, o parte din acest popor a fost nimicit de Pecenegi, duşma- 
nii lor vechi, şi de boli molipsitoare, iar o altă parte a primit su- 
puşenia Imperiului Bizantin şi a trecut în Bizantia; o altă rămăşiţă a 
încercat din nou să se aşeze la graniţa Ruşilor, însă aicea Uzii- 
Torchii şi-au pierdut independenţa după o luptă cu marele cneaz al 
Ruşilor, Vladimir Monomah, însă au primit aprobarea de a avea la gra- 
nița Rusiei colonii cu caracter militar. In aceste colonii militare Torchii 
“sau Uzii, impreună cu rămăşiţele Pecenegilor, Berendeilor şi altor 

popoare mici din neamul tiurc — turcesc au primit creştinismul şi 
au alcătuit o Eparhie specială, cu un episcop în frunte şi au fost 
cunoscuţi de Ruşi sub nume de Torchii Uzii, „Ciornâe Colpachi“ 
(adecă Cuşmele Negre), probabil pentru cuşmele negre pe care le 
purtau, 


Prot. M. Ceachir 


Ultima cântare 


Când stau pe gânduri, deseori îmi pare : 
Aceasta-i cea din urmă-a mea cântare. 
Căci simt truditul sutlet cum se cere 
Din viaţa plină numai de durere 

In lumi streine, în imensul haos, 

În veşnică tăcere şi repaos. 


Şi-mi pare, că un glas adânc mă 'mbie 
Să mă întorc în neagra veşnicie, 

Să mă cutund în van cu-a vieții rele 
Ca 'n noapte prăbuşirile de stele, 

Sub scoarța grea cearşaturi de argilă 
Să legene țărâna mea umilă. 


Și-aş vrea, sfârşitul dacă mi-i aproape, 
La moartea-mi obositele pleoape 

Să le închidă aceiaşi mică mână 

A visului de mult pierdut stăpână, 

In ceasul ultim — ochii de cicoare 

În corpul rece viaţă să-mi strecoare. 


Tony Luţcan 

Bazele ştiinţifice moderne pentru îmbună- 
tățirea plantelor 


I. CĂILE RIDICĂRII PRODUCŢIUNII AGRICOLE ŞI ROLUL 
SELECŢIUNII PLANTELOR. 


In ultimii ani, pe tema ridicării producţiunii agricole s'a scris 
şi s'a vorbit foarte mult, însă nimeni nu a propus un program clar, 
nu a indicat calea, care, în condiţiunile actuale, ne-ar putea duce 
sigur la ridicarea producţiunii agricole. Din aceasta cauză organele 
de stat până în prezent nu au avut o conduită fermă şi sigură în 
această privinţă, ci au şovăit dela o măsură la alta, cum a fost mă- 
sura distribuirii la ţărani a seminţei aşa zisă selecționată, la prima 
„de export cu timbre de grâu. | 

Sămânţa distribuită nu a fost deloc selecționată, fiind numai 
mecanic curăţită, Din această cauză ea a fost mai mult sau mai puţin 
curată, dar însuşirile ereditare, care singure determină producţia, n'au 
fost superioare seminţei localnice, adică semânţei ţărăneştii. 

Prima de export, care trebuia să intre în gospodăriile produ- 
cătorilor plugari, în conformitate cu scopul urmărit de legiutor, a 
intrat în buzunarul speculanţilor din ţară şi străinătate. Este evident 
că aceste măsuri de stat n'au fost în stare să contribuie la ridicarea 
producţiunii agricole, — din contra, producţiunea agricolă a ţării în 
ultimii ani a scăzut, în deosebit la noi în Basarabia. 

Mai jos voi schiţa căile ridicării producţiunii şi voi discuta 
care cale este mai sigură, mai ieftină, mai scurtă şi mai aplicabilă 
în condiţiunile noastre. Această problemă a fost pusă şi rezolvată 
de mine încă în anul 1928, când am înfiinţat la Tighina prima sta- 
țiune experimentală şi de selecţionare a plantelor agricole în Basa- 
rabia, care mai târziu a trecut la Camera Agricolă. 

Scopul principal, urmărit de mine la staţiunea experimentală şi 
«de selecţiunea plantelor agricole dela Tighina, a fost ridicarea pro- 
«ducţiunii agricole într'un interval de timp cât mai scurt. 

Ridicarea producţiunii agricole este posibilă prin: 

1. Majorarea suprafeţei cultivabile. 

2, Perfecţionarea tehnicei agricole. 

3. Inbunătăţirea stării sociale-economice a populaţiunii agri- 
cole. 

4. Selecțiunea plantelor agricole. 

Majorarea suprafeţei cultivabile în scopul ridicării producţiunii 
agricole atât la noi, cât şi în alte ţări este limitată, întrucât terenu- 
rile libere, cari ar putea fi date culturii, sunt puţine şi pentru acest 
motiv această cale nu poate fi considerată ca o măsură de stat ge- 
nerală. 

Majorarea producţiunii agricole prin ridicarea nivelului tehnicei: 
agricole, — cultura raţională a pământului, îngrijirea cuvenită a plan- 
telor cultivabile, întroducerea îngrăşimintelor naturale şi artificiale, 
asolamente raţionale, etc., este posibilă, însă este prea costisitoare şi. 
poate fi realizată întrun interval de timp prea lung. 

Ea cere o muncă migăloasă, îndelungată şi sistematică şi este 
în dependenţă absolută de starea financiară a ţării, de nivelul social- 
economic al păturii ţărăneşti şi poate fi realizată printr'o muncă bine- 
sistematizată, numai în decursul mai multor decenii. 

De exemplu: pentru maşinizarea agriculturii, — răspândirea: 
tractoarelor şi altor maşini agricole, cel puţin într'o regiune, se cer 
sume enorme cari lipsesc atât la casieria Statului, cât şi la institu- 
ţiunile cu caracter agricol local şi cu atât mai mult la pătura ţără- 
nească. 

Introducerea tractoarelor conţine în sine un element negativ, care 
din punct de vedere al economiei statului nu este de dorit şi chiar 
ar fi bine de evitat. Prin procurarea tractoarelor în massă şi altor ma- 
şine agricole vor curge din ţară în străinătate capitaluri enorme, 
fapt care va provoca o depresiune economică a ţării. Insă surplusul. 
producţiei prin maşinizarea agriculturii este atât de neînsemnat, că 
nu acopere nici procentele cuvenite străinătăţii. Dar ceva şi mai mult: 
în mai multe părţi ale ţării, cum este cazul la noi în Basarabia, în- 
troducerea tractoarelor nu rentează de loc. 

Cultura raţională a pământului, îngrijirea cuvenită a plantelor 
cultivabile, lupta sistematică şi generală contra paraziţilor animali 
şi vegetali, sunt posibile numai la un anumit nivel de cultură a 

populaţiei, care la noi este destul de scăzut şi poate fi ridicat într'o 
perioadă lungă de ani. 

Afară de aceasta, ridicarea producţiunii agricole a țării pe a- 
ceastă cale conţine în ea şi obstacole greu de înlăturat. 

Oricât ar fi de mare dorinţa şi bună voinţa conducătorilor tă- 
rii de a veni în ajutorul păturii ţărăneşti pe această cale, dorinţa şi 
bună voinţa lor se isbeşte de un întreg complex de împrejurări, ca: 
nivelul cultural scăzut şi nepriceperea propriilor interese, etc. 

Căile mai sus indicate pentru ridicarea producţiei agricole con- 
ţin în sinea lor un element comun şi anume: ele pot fi caracterizate 
ca acţiune exterioară asupra plantei şi ca atare, pentru a cauza un 
efect oarecare, ea trebue să fie repetată din an în an. 

Prin îngrăşeminte, lupta chimică cu boalele criptogamice, cul- 
tura raţională a pământului, etc., noi suntem în stare să ridicăm sim- 
titor producţiunea agricolă. Insă, pentru a atinge acest scop, este ne- 
cesar să repetăm aceste măsuri cu caracter exterior -din an în an, 
căci acţiunea exterioară asupra plantei este limitată de timp, întrucât 
schimbările cauzate prin ea pier odată cu moartea individuală a 
plantei şi nu se transmite urmaşilor. 

Cu totul astfel se prezintă chestiunea selecţiunii plantelor ca 
mijloc de ridicare a producţiunii agricole. 

Este suficient a pune la dispoziţia plugărimii o sămânță selec: 
ționată chiar numai prin selecțiunea în massă şi producțiunea la hec- 
tar se va ridica în mod foarte simțitor chiar în aceleaşi condițiuni 
de cultură. 

Obţinerea unei asemenea semințe ar costa în cazul cel mai rău 
cu 10—20'/; mai mult ca o sămânță obişnuită întrebuințată astăzi 
de săteni. 

Această cale pentru ridicarea producţiunii agricole este la în- 
demâna întregei pături plugăreşti, întru cât este atât de eftină şi 
poate fi realizată chiar astăzi cu mijloacele financiare de care dis- 
punem, Ea nu impune schimbarea structurii actuale a gospodăriilor, 
nu cere dela cultivator cheltueli simţitoare, iar utilizarea seminţelor 
selecţionate în gospodării se acoperă din belşug în primul an. Ast- 
fel selecţiunea plantelor constitue mijlocul cel mai eftin şi practic pen- 
tru ridicarea producţiunii agricole. 

Pe de altă parte aplicarea acestui program depinde numai de 
“conducătorii ţării, ne existând alte piedici, el putând fi aplicat în 

fiecare regiune naturală de un grup de oameni conştienţi şi cunos- 
cători ai nevoilor actuale. 

Această cale de ridicare a producţiunii agricole are şi un alt 
avantaj: 

La ridicarea producţiunii plantelor agricole, întrebuinţarea în- 
grăşemintelor contribue cu 300], cultura mecanică a solului cu 20%]; 
iar selecţiunea singură—cu 50”, deci atât cât ceilalţi factori împreună. 


Capitalurile învestite prin selecţiunea plantelor rămân în ţară, 
chiar în regiunea, unde se lucrează în această direcţie, fapt care la 
rândul său va contribui în mod simţitor la ameliorarea stării finan- 
ciare a plugărimii şi la întroducerea metodelor noui în agricultură, 

Dar şi prin alt avantaj selecţiunea plantelor drept cale de ridi- 
care a producţiei se deosibeşte de alte căi arătate mai sus. 


Prin selecţiunea plantelor ridicăm cantitaiiv producţiunea la ha. 
şi în consecinţă micşorăm preţul de cost al produselor agricole, şi 
poate fi atins şi prin alte căi, indicate mai sus; prin selecţiunea 
plantelor noi înbunătăţim producţiunea şi calitativ, fapt care în ace- 
laş timp ar ridica simţitor costul produselor pe pieţele streine. 

Cauza principală că cerealele noastre au pierdut pieţele străine 
sau se cotează cu un preţ scăzut, se explică prin faptul că ele nu 
sunt uniforme, dar amestecări din mai multe soiuri şi forme şi din 
această cauză marfa destinată la export nu se supune unei definiții- 

Selecţiunea şi în aceasta privinţă dă rezultatele cele mai efica- 
ce : ridicând producţia ea se uniformizează în acelaş timp. 

Imbunătăţirea calitativă a producţiei nu poate fi atinsă prin alte 
căi, fiind specifică pentru calea ridicării producţiei prin selecţiunea 
plantelor, 

Ridicarea producţiunii agricole prin selecţiune ne permite să 
efectuăm această mare operă cu caracter de stat numai prin mijloa- 
cele financiare ale ţării, fără să recurgem la un împrumut, adică nu 
vom avea nevoe să plătim procente în străinătate, fapt care nu poate: 
fi evitat dacă vom alege calea maşinizării agriculturii. 

Ridicarea producţiunii prin selecţiune poate fi realizată chiar 
în momentul de faţă, când criza economică face revagii mari în toate 
ramurile activităţii omeneşti. In această operă tehnică şi organiza- 
toare de ridicare a producţiunii, noi suntem complect independenţi 
de străinătate şi în refacerea ţării nimeni nu este în stare să ne pue 

piedici. In timpurile turburi şi grele pe cari le trăim, acest fapt tre- 
bueşte apreciat. 

Calea ridicării producţiunii agricole prin selecţiune poate fi 
caracterizată ca o acţiune interioară asupra plantei şi, ca atare, oda. 
tă efectuată, rezultatele se produc fără repetarea ei: sămânţa selecţi- 
onată întrodusă în gospodăriile ţărăneşti din an în an dă un surplus 
„de recoltă fără schimbarea altor condițiuni de producţie, întrucât 
prin selecţiune se schimbă interiorul plantei, adică massa ereditară şi 
în consecinţă această schimbare se transmite la urmaşi. 

Intr'un alt articol voi schiţa pe scurt bazele ştiinţifice ale îm- 
bunătăţirii plantelor agricole şi voi încerca să lămuresc un fapt bine 
cunoscut, dar până în prezent puţin studiat: 

De ce agricultura, care este cea mai veche îndeletnicire a o- 
menirii, este atât de înapoiată, în comparaţie cu industria, ? 


A. G. Bârlădeanu 


PLOUA! 


Cadenţate picături de ploae 
Bat în creanga vieții și-o îndoae... 
Plouă ! 


Lacrimi reci, din depărtări sihastre. 
Cad pe florile iubirii noastre... 
Plouă ! 
Umede foşniri de frunze plâng 
Sufletul tomnaticului crâng... 
Plouă ! 


... Cântec monoton plesnit în struna 
Zilelor de ieri şi totdeauna... 
Plouă ! 


R. N. Costenco 
Chișinău 

Ogorul strămoșesc. 


Binecuvântează, Doamne, 
Ondulatele ogoare 

Ce se coc în largul ţării 
Subt a cerului dogoare. 


Bogăţie fără seaměn 
Holde mari sub zări albastre, 
Voi sunteţi îndestularea 

Și nădejdea tării noastre. 


Pentru voi, din faptul iernii 
Sa trezit plugaru 'n zori 
Si 'n pământul rece, tare, 
A săpat adânci comori. 


A săpat comori cu plugul, 
Aur mic a semănat 

Să răsară spic de aur, 
Legănat, îmbelşugat. 


Din hotare în hotare 

Și din zori până 'n amurg 
Vânturate 'n vântul verii 
Boabele de pâine curg. 


Tatăl nostru, pâinea noastră 
Dă-ne-o nouă azi, mereu, 
Că-i muncită zi și noapte 
De Românul, biet, din greu. 


Iar la pândă, împrejuru-i, 
Stau dușmanii mulți şi răi ; 
Doamne, apără ogorul 
Ce-l muncesc copiii Tăi! 

Victor Eftimiu 


Ursul lui moş Toader 


— Vin, vin românii, sau coborât pe valea Cilighiderului. 

— li adivărat, mâcâ Ghilină, câ moş Toader i-o văzut la Tri- 
tistep. 

— Ci câ l-o întrebat pi moş Toader taman cum grăim noi. 

Astea şi multe altele erau vorbele care umblau prin sat ca o 
gazetă cu mare tiraj. Centrul şi eroul acestor ştiri era moş Toader 
Buzgan. Era în toamna anului 17 când primele batalioane de sol- 
daţi români, rupţi dela front, nemâncaţi, jerpeliți ca vai de ei, dar 
cu inima plină de bucurie, ca a unui frate ce după ani de despăr- 
țire şi-a regăsit pe alt frate, înaintau pe meleagurile deşarte ale Bu- 
geacului, alungând ultimile polcuri de ruşi foşti luptători şi păzitori 
ai ţarului şi cari acum erau transformați prin cuvintele „svoboda“ şi 
„tovarişti“ în nişte sălbateci dornici de sânge, jaf şi beţie. 

Mare era bucuria satului la vestea lui moş Toader. Se vorbea 
mult şi fiecare spunea altuia mai multe decât a auzit, cam ce cre- 
dea şi ce dorea să fie. Cine ştia cel mai bine şi cine putea împăca 
lucrurile altul decât moş Toader. Astfel începu un adevărat pelerinaj 
la casa mică şi batrânească a lui moş Toader. El era totdeauna ve- 
sel şi bine dispus, totdeauna gata a pecetlui o întâmplare sau o 
noutate printr'un vers imediat improvizat, căruia după sunet şi cu- 
vinte îi aplica cu o măestrie de artist o melodie, fiind pentru mica 
lui gospodărie singur şi fierar, acum reparând o roată la căruţă, a- 
cum ca dogar, punând cercuri la poloboacele ce toamna erau um- 
plute cu vin propriu, cizmar, lemnar, hamurari etc. etc.; la toate se 
pricepea şi deşi cam necioplit şi stângaciu toate erau făcute de mâna 
lui. Toată ziua îşi găsea de lucru şi nici odată nu era obosit. Lucrul 
şi-l făcea cântând cântece voiniceşti, de dragoste sau de petrecere, 
Duminicile şi sărbătorile mari şi le petrecea la crâşmă, unde glu- 
mele lui făceau să răsune crâşma de hohote. li plăcea să glumească 

cu toţi, chiar cu femeile pe care le pişca cu câte o vorbă; ştiau însă 
toți că e glumă şi nu avea un om în tot satul să fie supărat pe el 

— Cum a fost, naşule? — Cum a fost, cumătri ? 

Toţi îi erau naşi şi fini, pe toţi i-a botezat şi pe toţi i-a cu- 
nunat. Afară de rudele deaproape pe toţi ţiganii şi pe toţi nevoiaşii. 

— Păi cum să fie, măi băeţi! şi.şi începu povestea moş Toa- 
der. — Se făcuse un cerc mare în jurul lui. Cari stăteau culcaţi, 
cari pe chirostrii, cari pe scăunaşe, mici doniţe, căldări cu fundu'n 
sus, erau vreo cincizeci da oameni tineri şi bătrâni, iar moş Toader 
în mijloc, curăţând o piele de porc pentru opinci. 

— M'am dus la Tritistep sâ fac oloi, — asta era eri dimineaţă; 
pi drum am întâlnit pi lon Rău şi haida-ha, mai pi gios, mai în 
căruţă, am ajuns la fabricâ. Când ni aprochiem mai erau acolo v'o 
doi ruşi din Platiuca. Din una'n alta am înţeles că fabrica nu lu- 
crează până la chindei. Mai şâdem cât mai şâdem şi-i zâc lui lon, 
Mai stăi tu aişi Ioane, că eu mă duc să-ni ud gâtleju şi să-ni umplu 
ursu. : 

Avea un urs de sticlă neagră moş Toader, care foarte rar era 
gol şi care timp de 35 de ani i-a fost nedespărţitul tovarăş, atât la 
munca câmpului, cât şi la drumuri. Ursul era de un kilogram şi în 
loc de dop avea un cocean de porumb care se colorase în albastru 
închis şi se presase atât de bine că devenise un dop veritabil. 

— Şi m'am dus. Ei unde eram să mă duc în altă parte de- 
cât la Şmil. Mă cunoştea jidanu, că eram vechi prieteni. 

— Ei, moş Todiri, iar cu ursu, nu ti disparţi. 

— Păi nu, Şmil, câ tari-ni plaşi să-i văd fundul. Vorba şeia. 

„Când vrai så dai di nere, 
Caută-l în fund, măi vere“. 

— Am mai vorghit noi de una alta, am mai tras eu o ocu- 
şoarâ di jin şi stând aşa, de! îi urât omului, i-a hai sâ-i zâc un 
cântec. Ei, cari credeţi câ i-am zâs? — Neaşteptând nici un răs- 
puns, moş Toader îşi drese glasul, închise ochii şi începu 

Foaie verde di brăndușă vin la baba vin 

Vin la mama Anghilușă 5 

Știu să fac cu ulcicușa Pe a 4 

Tot le-o fac şi li-o'nvârtesc , tă 5 

Mulf drăguți îngrămădesc i > = 
Cântând aşa mă îngâna şi Şmil. Zic: 

— „Măi Şmile, dă-o dracului, că nu o ştii, cu toate că ţi-am 
“cântat-o di mii di ori. Nu am terminat horba, că aud afarâ nişti 
horbi şi nu mult întră în crâşmâ patru băeţi, trii zdravini roşi la 
obraz cu cuşmi țuguete cu multi răniţi în schinari, cu berneveşi alghi 
strâmţi di parcă ar fi cusuţi pi dânşii så nu-i mai disfacă până nu 
s'or rupe... Eu, bat eram, da tot mă ţânem într'a mele, Cum au 
intrat, au scos căşiulile şi au zâs „Buna ziua“. Eu,-când am auzât 
horbă dea noastră, m'am sculat în chişioare, am vinit la dânşii, ne-am 
dres glasu şâ am zâs: 

— „Tinerilor, să mă ertaţi, sânt un moşneag hodorogit, am cam 
luat-o az cu nercurea înainti, să mă ertaţi zâc, da di undi sânteţ 
di vorghiţi ca la noi în sat? 

— Păi, moşulică, noi suntem români de dincolo de Prut, Sun- 
tem trimişi de Regele nostru să vă scăpăm de jug. — Şi-o 'nceput 
românul så vorghească şâ ni-o spus, şâ ni-o spus... Ne-am aşezat 
la masâ, am luat jin, şă dăi una, ş'apoi tot una (câti douâ nu luam, 
tot câti una) şâ m'am chirchilit, măi băeţi, şă dau drumu la cântece. 
Da cân le-am cântat cântecul străinătăţii, unde s'au pus frațâi la 
plâns şi plâng eu şi plâng ii şi plângi şi Şmil. Tocmai atunci îl 
văd pi uşă şâ pi Ion... 

Aici moş Toader a fost întrerupt de o fată de vreo 18 ani, 
A nicuţa, o nepoţică a lui. 

Cum e, moşule, cântecul străinatăţii ? Moş Toader nu aştepta 
multe rugăminţi, deşi terminase de ras pielea de porc, o mai curăţă 
“pe ici colo şi-i zâse: 

Foiul verde de orezu 
Îți spun maică nu mă crezu 
Că mă duc să nu mă vezu 
Că inimă ca la mini 
Nu mai da, doamni, la nimi. 
Rău îi maică prin străini 
Ca disculț prin mărăcini, 
Dicât maică prin străini 
Mai ghini'ntr'un pâlc de schini 
Toată ziua l-oi pliji 
Și sara mai hodini. 

Nu l-am măntuit şâ vini Ion. 

Păi bini, mâi păgânule, sâ mai laşi pi mini ca pe un cotei 
la căruţă şi tu să bei di să nu vezi lumea. Las câ te aşez eu disară, 
la Anghilina. 

Eu m'am sculat, l-am pupat în obraz şă i-am zăs.. 

Ionică pui de rus. . 
Șăz colea sâ bea din urs 

Șăz colea și nu mă spune, 

Beu șă eu, căs om pi lumi. 

Şă trecem noi la vesele, şâ li'ncep eu di cele iubăreţe, unden. 
cep băeţâi nei să joace, 

Nu ştiu şi-o mai fost şâ cum am vinit acasâ —- ghetu Ion o- 
avut grijă di mini. Atâta ştiu câ vrând sâ beu o duşcă di vin din 
ursu neu, în loc de gurâ l-am luat cu fundwn sus şi văzând câ nu 
curji nimic poc cu el în pământ şin'o mai rămas decât dopu. A- 
casă baba mă ntreabâ : un ţâ-i ursu? Moşneag prost ci eşti, atâţa ani 
şi acum s'o dus... 

Zăc nu te supăra, fii vesălă că nu-i a nostru. 

Haide, bato, ş'om juca 
C'ăltă sticlă noi lua 
Șâ să fașem iar un joc 
C'o să beu din poloboc. 
Uit-o, babo, irara 
Nu mai biau di mi-i eria 
Șâ de-oi bea cu mândra mea, 
Beau în sănătatea ta. 

. Ei, băeţi, vin vremuri noi, vin vremuri frumoase. Voi o să le- 
trăiţi, că vorba ceia „noi ne-am trăit traiul şi ne-am mâncat mă~ 
laiul“, 

Peste o săptămână moş Toader venea beat acasă, 

— Da ce-i, Moş Toadere, ai luat-o azi? 

— Păi de! măi băeţi, de când am strâcat ursu, nu ştiu măsu- 
ra, da sâ ştii câ vin vremuri noi, nu dijiaba l-au stricat. 

— Şi în adevăr au venit. S'a făcut unirea, pe care moş Toa- 
der n'a văzut-o, căci sa dus, luând cu el şi cântecele şi veselia şi: 


Ursu... 
Neon Grini 


Satu-Nou, j. Cetatea-Albă. 

Problema literaturii școlare 


Cel mai important şi cel mai greu lucru în acelaș timp — 
este alegerea materialului potrivit pentru cetitul școlarilor Un ma- 
terial nepotrivit nu numai că nu-l va atrage pe școlar la carte, 
ci dimpotrivă, îl va îndemna s'o urască. Pentru îndemnare se 
cere o pricepere deosebită şi o cunoștință desăvârşită a împre- 
jurărilor vieţii locuitorilor, mai ales ale vieţii sătenilor. 

Bunăoară, când într'o familie intelectuală, un şcolar cetește 
ceva în auzul familiei, el rareori este ascultat, iar dacă-l ascultă 
cineva, apoi o face urmărind doar numai mecanismul cetirii, cu- 
prinsul fiind cunoscut tuturor. Apoi printre intelectualii noștri 
sunt și părinţi care- şi cunosc copii și literatura românească, a- 
vând astfel putință să aleagă și bucăţile cele mai potrivite pen- 
tru vârsta și firea școlarilor. La ţară însă situaţia este cu totul 
alta. Desvoltarea intelectuală a tuturor membrilor familiei — cu 
toată diferenţa de vârsta — nu se deosebește prea mult. Ace- 
leași noutăţi îi interesează deopotrivă pe toţi. Adesea ori, după 
cetirea unei bucăţi potrivite, se încinge în casă o discuţie gene- 
rală asupra celor cetite şi povestite, Deci alegând materia pen- 
tru cărţile menite să fie cetiie acasă, asemenea lucruri nu pot 
îi tratate cu uşurinţă. Bucăţile din cărţile de citire, cari se dau 
şcolarilor pentru a fi citite acasă, trebuie să fie plăcute nu numai 
şcolarilor, ci și celor din jurul lor. Acest lucru este folositor 
pentru şcoală, pertru că-i sporeşte numărul prietenilor, dar și 
mai iolositor este pentru școlarii cari citesc, Dela bătrânii în- 
cărcați cu experienţe din viaţă şcolarii pot afla observați mai 
preţioase asupra celor citite, decât dela un profesor titrat, în 
majoritatea cazurilor un tânăr care cunoaşte viaţa mai mult din 
“cărţi, 

Credem deci că cel mai potrivit material pentru cetitul ex- 
tra şcolar în primul rând va fi acela care prin spiritui și cup- 
rinsul lui este mai aproape de mintea şi inima părinţilor, Aseme- 
menea subiecte vor fi acelea, cari sunt obiectele grijelor şi fră- 
mântărilor minţilor populaţiei locale, ceeace le-ar da' răspunsurile 
ce nu le iese din minte. Un conţinut cu subiecte abstracte, cari 
nu preocupă — și n'a preocupat niciodată — lumea muncitoare, 
nu se așează în sufletul nici al muncitorului, nici al fiilor săi, 
cari după firea lor intelectuală cu puţin se deosebesc de părinți. 
Asupra acestei deosebiri a şcolarilor dela ţară şi muncitorimea 
dela orașe am vroi să atragem o deosebită atenţie. Dacă am cer- 
ceta sufletul lor, urmărind influenţa din afară a noţiunilor mo- 
rale, ne vom convinge că școlarii dela ţără sunt oameni maturi. 
Aceasta-i cea mai însemnată deosebire între şcolarul ieșit din 
pătura intelectuală. Expresia „copil“ parcă nu se potrivește pen- 
tru un pflăcău“ dela o mahala sau dintr'un sat oarecare, El mai 
devreme face cunoștință cu viaţa reală, pe care nimeni nu i-o. 
dorește; asupra vieţii, el judecă și vorbește serios, ca „tata“ şi 
ca „badea“. De aceasta, așa zisele „cărţi pentru copii“ nu sunt 
tocmai potrivite pentru școlarii dela sate, Scrisul artistic despre 
lucruri poetice îl va surprinde pe oricare Petrache sau Mihă- 
lache, simplu „puiu de român“, fiindcă pe el, care vede toate luc- 
crurile aşa cum sunt în realitate, asemenea „copilării“ nu-l atrag. 
El caută hrană sănătoasă, naturală, nefalșificată. Daţi-i lui des- 
scrierea naturii și a lumii așa cum este lăsată dela Dumnezeu ;. 
povestiţi-i viaţa omenirii, însă iarăşi numai așa cum este, iar nu 
cum li se pare unora prin ochelari colorați. Pentru un școlar 
inteligent poate în oarecare măsură ar fi prea matură cunoaş- 
terea vieţii reale, ca să nu-i turbure seninătatea sufletului gin- 
Saș cu lucruri nevopsite; dar când vorbim despre un școlar dela 
țară, această teamă nu mai poate avea loc. Vederile lui sunt ve-- 
derile- părinţilor săi; ele s'au format în cursul mai multor veacuri 
de suferințe și „puiul de român“ este destul de bine pregătit, 
pentru a sta faţă în față cu realitatea, 

Având în vedere cele arătate mai sus, am putea spune că 
pentru cetitul școlarilor atât dela ţară cât și dela oraşe, s'ar 
potrivi mai bine ceace se lipește de suiletul poporului, expus. 
într'o formă serioasă și numai despre lucruri adevărate, Altfel 

cartea nu va intra în popor, după cum nu intră astăzi, când ne 
aflăm în faţa așa zisei crize a cărţii. 

Totodată ar fi o mare greșală să ne închipuim că ţăranul 
nu se interesează decât de lucrurile din jurul său, adecă: gos- 
podăria, casa, dobitoacele, plugul, ogorul etc., după cum cred au- 
torii cărţilor de cetire dela noi, plictisind școlarii cu descrierea 
inutilă a obiectelor din gospodăria ţăranului. De bună seamă, 
aproape în toate cărţile noastre școlare cetim: „Calul are cap, 
corp şi patru picioare. La cap are doi ochi, două urechi și o gură- 
Corpul este acoperit cu păr de diferite culori. La picioare are 
copite” etc, Nu vedem ce cunoștințe noui poate afla școlarul 
dintr'o asemenea descriere. Curiozitatea săteanului e mult mai 
largă; nimeni încă n'a adunat până acum o colecţie complectă, 
cuprinzând toate problemele, care-i frământă mintea lui. Prin ur- 
mare, lucrurile apropiate de viaţa ţăranului nu sunt numai o- 
biectele pe care le vede în jurul său. Dar vorbind despre luc- 
ruri cunoscute, dacă nu-i dezvelim şi păriţi necunoscute, atunci 
în zădar am pierdut timpul. Scriitorul trebue să arate ori legă- 
tura între părţile cunoscute și cele necunoscute; ori, scriind des- 
pre lucruri cunoscute tuturor, să fie așezate astfel, ca din ele 
să se nasță idei noui; ori în sfârșit să ise deie științe nout 
despre lucruri noui, însă numai despre cele ce-l preocupă sau 
preocupat mai înainte pe cetitor. 

Exemple de bucăţi nepotrivite nu vom cita, întrucât ele 
au umplut toate cărţile școlarilor noștri. Pe de altă parte, în li- 
teratura noastră putem găsi destule bucăţi — fie originale sau 
traduse — cari se cetesc de către şcolarii noștri nu numai cu 
multă plăcere, ci şi cu mare folos. lată câteva exemple de bu- 
căți, dintre cele pe cari le credem mai bune, ca: „Puiul“ de A. 
Brătescu- Voinești, „Bunicul“ și „Bunica“ de Ștefănescu-Dela- 
vrancea, „Amintirile“ lui I, Creangă, precum și unele din po- 
veştile sale, unele dintre anecdotele iui T. Speranţia, fabulele 
lui Donici și Alexandrescu, unele dintre poeziile lui Alexandri, 
Vlăhuţă, Coșbuc, Dulfu etc. Apoi, biografiile oamenilor celebri, 
povestiri despre invenții şi descoperiri, despre călătorii, descrieri 
de lucruri necunoscute dela noi şi din alte țări, întâmplări deo- 
sebite din viața oamenilor, din viaţa animalelor și atâtea alte 

lucrări literare scrise chiar în zilele noastre și cunoscute oricărui 
intelectual român, 

Cu alte cuvinte, vrem să spunem că avem în literatura 
noastră destul material scris şi destui scriitori încă, cari cunosc 
viața poporului şi înţeleg rostul lucrurilor din viață, dar n'avem 
culegători, cari să le adune și să le semene în popor. In locul 
lor, în bibliotecile şcolare, bunăoară, satirile lui Eminescu, nu- 
velele lui Caragiale, ori romanele lui Zamfirescu şi altele la fel, 
precum şi mai ales opere clasice, traduse din liieraturi străine, 
'Oare dacă poporul sau școlarul s'ar ridica la înţelesul lor, atunci 
ar mai exista țărani? şi apoi ce sar întâmpla oare, dacă toată 
lumea ar: deveni numai scriitori şi profesori? Insă poporul—fie 
dela orașe sau dela sate — ase viaţa lui plină de o mulţime de 
interese şi probleme, diferite după vremuri și împrejurări. Sco- 
pul literaturii școlare este să arate dezlegarea acestor probleme 
pe înţelesul tuturor, căci viaţa poporului este un tot întreg, clă- 
dit în curs de veacuri, și poporul caută numai cărţile în cari 
i se arată cum să-şi împodobească și să-și îndulcească traiul, A 
atinge echilibrul vieţii poporului, înseamnă să-i otrăvești traiul 
actual, fără a-i da ceva mai bun, după cum au făcut intelectua- 
lii în Rusia, Oare aceasta nu-i n crimă? 

Scopul literaturii şcolare nu-i acela de a preface poporul, 
ci pe datinele vieţii lui să verse raze de lumină nouă. 

Înutilitatea complectă a multor cărți, scrise pentru popor 
se datorește faptului că autorii lor nu-şi cunosc cetitorii, Ei a- 
deseori scriu pagini întregi despre lucruri, pe cari şi un copil 
le înţelege dintr'un cnvânt, iar pe de altă parte nu pomenesc 
despre lucruri, cari trebuesc lămurite. 

De încheiere, găsim de cuviinţă să mai spunem câteva cu- 
vinte despre modul, cum s'ar putea culege şi edita mai lesne 
bucăţile de cetire pentru bibliotecile şcolare. 

La această operă credem că ar putea colabora nu numai 
scriitorii şi personalul didactic, ci și fiecare intelectual, care tră- 
ește între copii. Luând o bucată dintr'o carte de cetire — indi- 
. ferent de cuprinsul ei — dacă cineva o crede potrivită pentru 
şcolari, s'o încerce, cetind-o cu unul sau mai mulţi dintre ei; 
iar apoi să caute să afle ce impresie a făcut asupra cetitorilor 
şi mai ales cum au înfeles ei cuprinsul bucății cetite. Şi dacă 

răpunsurile cetitorilor ne îndreptățesc să recomandăm bucata şi 
altor şcolari, atunci trebuie să notăm undeva titlul și numele au- 
torului sau cartea din care a fost aleasă, menţionând observa- 
ţiile asupra cuvintelor neînțelese sau a expresiilor nepotrivite, 
pentru ca apoi asemenea note să se adune de către o asociaţie 
culturală — şi de acestea avem destule — care să le îndrepte și 
să le editeze. 

Firește, acest lucru mai lesne l-ar putea întemeia dăscăli- 
mea noastră, chemată să lumineze poporul, și de aceasta ne în- 
trebăm: oare încă n'a sosit ceasul, ca luminătorii poporului să 
înțeleagă că am intrat într'o viaţă nouă, care va judeca și va 
cere socoteală fiecăruia de faptele sale? 

Credem că după atâtea jertfe şi experienţe scumpe, făcu- 
te în curs de 15 ani pe cheltuiala ţării cu pregătirea noastră 
pentru luminarea poporului, ar trebui să pornim la lucru temei- 
nic, ca să curmăm odată şi lipsurile în acest domeniu, 


C. Popescu 
invăţător din Chişinău. 


CLAPE CU BEMOLI. 


Inveliş sus pe podgorii cu prelung prohod se lasă, 
Frunze jilave, din drumuri, ură vaet și chemări. 
Iar în coamele cu plopii peste care vânt apasă 
Se scurg zări de limpezime scuturând înfrigurări. 


Cântec sgribulit în mine nu mai dă un semn de viață. 
Trist mereu. Și aşteptarea crește silnic în pustiu. 
Peste "ntinderi prinse 'n plasa repezirilor de ceață 
Rar s'aude "'ndurerarea câte-unui cocor târziu. 


Vremea smulge plâns de cetini. Plângă sghiábul amintirii 
Vis cu vis, țesând în taină sufletu-mi adună crini 

Și pe vaduri care sună svonul grav al prăbuşirii 

Toamna ftizică sărută rătăciții pelerini, 


Octav Sargeţiu 

L. MULLER! 


Adolescenţă. 


Mă plimb prin casă, surâzând duios 

Și obrajii simt că-mi sunt fierbinţi... 
Măâ'ntreabă mama ce-i cu mine că's așa voios 
Și tata'n râs mă ia... 

Te-apucă de le spune la părinți 

Că viu acuma dela Ea... 


Sufletu- mi îi cântă numele'n delir, 

In inimă flori gingaşe presez... 

Când am plecat, mi-a dat petala unui trandafir, 
Fericindu-mă aşa de tare, 

Că-mi vine singur să mă'mbrățișez 

Și să-mi dau o sărutare... 


De fericire inima-mi tresaltă ne'ncetat, 

De lacrămi ochii mi s'au înmuelt... 

Mă'ntreabă tata şi zâmbeste: „Băete, ești amorezat?“ 
Iar eu las ochii rușinat "n jos. 

Pe frunte mama mă sărută'ncet — 

Și lacrămile-mi picură sfios... 


Trad. Al. Terziman 

Taina 


; ..-Holdele îi vor ii bătute de grindină, mâncate de șobo= 

lani şi distruse de lăcuste. Boli vor fi în dobitoacele lui şi pagu- 
bele se vor ține de gospodăria lui. Neam din neamul lui va fi... 
să-i faceți turcului... să faceți la 40 de zile... blestem mare pe 
acel... fântâna. 

Acestea au fost ultimele cuvinte ale lui moş Grigore Târnu 
pe patul de moarte. Două săptămâni capul lui s'a sbătut între 
viaţă şi moarte şi două săptămâni şoptea într'una fiului său mai 
mare de o taină mare, de un blestem strașnic, de o fântână, de 
aur şi altele, 

A murit moş Grigore. Sa ridicat sufletul lui din vechea 
casă bătrânească, s'a ridicat deasupra vechiului sat moldovenesc 
din văgăuna înconjurată de dealuri acoperite cu vii și livezi. S'a 
ridicat sus în slava cerului condus de tunetul jalnic al clopotu- 
lui celui mare din turla bisericuței vechi, vechi ca și satul, ca şi 
casa şi ca şi moş Târnu. 

— Dumnezeu să-l erte! — eși din gura tuturor. 

lar babele cele ce erau de faţă, ne stingherite de loc de pre- 
zența celui mort lângă ele, au început să-şi dea cu păreri de 
tot felul, presupuneri și închipuite descoperiri, să ghicească şi să 
judece asupra „marei taine a neamului Târnilor“, 

Dar nici o părere sau propunere n'a putut lua „majorita= 
tea absolută“, de aceia s'a acceptat și pornit propunerea babei 
Zamfira a lui moş Clemente Şchiopu că „mai cu cale ar fi să 
aștepte 40 de zile, când fiul lui moş Grigore potrivit poruncei pă- 
rintelui său va trebui să facă ceva!? — acest „ceva“ le va des- 
chide taina. 

Au trecut 40 de zile și Vasile, fiul lui moș Grigore, aduse 
din satul vecin pe tântânarul moş Cozma, un „adânc cunoscător“ 
al locurilor unde sunt izvoare și spre mirarea și descurajarea tu-- 
turor... a început să sape fântâna, 

Când fântâna a fost gata, a adus din oraș o lespede mare 
de piatră, pe care era săpat pe o parte „Păcătosul Grigorie din 
neamul Târnilor“, cu litere cirilice; iar pe cealaltă o semilună, 
o stea și cuvintele „Meamet Izmail Mustafa“, 

Lespedea de piatră o pusese în fața fântânei cu partea 
scrisă slavonește la pământ, iar cu cealaită sus, explicând celor 
curioşi şi nedumeriţi de toate ce vedeau că la noroi creştinii 
să aibă unde pune găleţile când vor veni la apă. 

S'a sfinţit fântâna, apa spre bucuria tuturor era bună de 
băut, nesărată, cum e în majoritatea din fântânile di Sudul Basa- 
sarabiei și sătenii ocupați de gospodăriile lor uitaseră cu totul 
taina cu care a fost învăluită moartea lui moș Târnu. 

Doar babele vrăjitoare mai aveau în -plus la dispoziţia lor 
pentru vrăji și farmece un bogat izvor de iscodiri, recomandând 
clientelei întrebuinţarea în anumite împrejurări și cu diferite 
scopuri apa din „fântâna turcului“, scoasă în noaptea de Sâm- 
bătă spre Duminică la cântarea a doua a cucoşului, apa neînce- 
pută de Marţi dimineaţă — ziua când a răposat moș Grigore, a 
privi în fântână spre a vedea... atunci când acolo se oglindește 
luna nouă... Bucăţele de pietre sparte din lespedea cu inscripţii, 
aveau și ele rostul lor şi câte — și câte altele, 

+ * 

Era în ultimii ani ai secolului al XIII-lea. 

În amurgul unei irumoase zile de toamnă mergea de la 
Cetatea-Akkermanului spre cea a Benderului bogatul negustor 
turc Meamet Izmai! Mustafa. Trecând prin satul Văgăuna Ur- 
sului — nume ce-l avea din cauza situației sale geografice 
într'o vale adâncă înconjurată de dealuri cu malurile repezi — 
văzuse o frumoasă moldoveancă venind cu apă dela fântână. 

Ochii turcului se aprinsese privind trupul svelt al tinerei 
fete, ce mergea legănându-se sub povara coromâslei cu două gă- 
leţi de apă. 

Fusta băgată în brâu îi lăsa să se vadă pulpele albe ale 
picioarelor, iar cămașa subţire de in — jocul sânilor fragide> 
mişcându-se în tact cu mersul. 

Turcul porunci vizitiului să oprească și ceru fetei să-i dea 
de băut puţină apă. Fata se apropie cu găleţile de trăsură şi, 
-după ce Mustafa îi pusese câteva întrebări, află că se găsește 


42 


VIAŢA BASARABIEI 523 


tocmâi în fața casei tatălui fetei şi a poruncit să tragă în curtea. 
lui moş Nicolae Târnu ca să poposească, A 

A intrat în casă cu un săculeţ greu cu monede în mână, 
iar vizitiul aduse merindele ce le avea în trăsură și din care nu 
lipsea ibricul, zahărul și cafeaua. Așezându-se la masă o cheamă 
pe lleană şi o rugă să-i facă o cafea, dându-i cantitatea nece=- 
sară de zahăr și cafea şi indicaţiunile cum trebue să fiarbă. 

Cei ai casei îşi vedeau de treabă în gospodărie, fără să bă- 
nuiască scopul cu care a poposit mosafirul la casa lor. 

— Tată, bădiţă, tată, se auzi la un moment dat ţipătul sfâ- 
şietor al fetei. 

Ca un tigru ce-şi vede odrasla în primejdie sa repezit în 
casă moș Nicolae, urmat de fiul său mai mare lon. 

Păşind pragul casei au văzut pe Ileana aproape leșinată, cu 
spume de sânge la gură, sbătându-se strânsă ca de cleşte în 
mâinile vânjoase ale turcului... 

I s'a lăsat ceața înaintea ochilor lui moș Nicolaie, văzând-o 
pe fiica sa sbătându-se în mâinile păgânului. I-a năvălit tot sân- 
gele în tâmple şi s'a repezit asupra lui Mustafa. L-a apucat de 
gât cu mâinile sale vânjoase și a început să strângă cu atâtă 
putere, în cât i s'au ridicat turcului ochii spre frunte, iar gâtlejul 
strâns a putut numai să șoptească „su“ (apă) și a căzut mort... 

Era miezul nopţii. O ceaţă groasă s'a lăsat peste Văgăuna 
Ursului, Liniştea adâncă domnea pe ulițele încâlcite şi înguste 
ale satului. 

O singură lumină se mai vedea — era în casa lui moș 
Nicolae Târnu, 

Hotărirea a fost luată : corpul turcului va fi scos din curte 
întrun butoi sol, dus la răspântie și îngropat acolo. 

Fon îmbrăcat cu hainele negustorului se va urca în trăsura 
turcului și va pleca la cetatea Benderului, acolo întrând într'un 
han... va dispare, 

Aurul ce era în săculeţ se va împărţi în 12 ulcioare de lut 
şi se va îngropa într'un loc hotărât. Cu aurul din fiecare ulcior 
se va face câte-o fintână de cel mai mare fiu din neamul Târ- 
nilor, din neam în neam până la a douăsprezece treaptă. 

Fântânile vor fi o răsplată a păcatului pentru omorul de 
păgân, precum şi pomana turcului, ca să aibă şi el ce bea „pe 

lumea aia lantă“, căci setos a murit şi cerând apă a tras la cur- 
tea lui moș Nicolae să batjocorească un trup botezat. 

Numele lui Meamet Imail Mustafa va fi săpat pe o lespede 
de piatră, care se va pune în fața fiecăreia din cele 12 fântâni, 
ca să fie cu apă udat și de picioarele muerilor călcat în veacul 
veacului. lar pe partea cealaltă a pietrelor va fi săpat numele 
acelui din neamul Târnului al cărui fiu a săpat fântâna... 

Cântase cocoșul departe în marginea satului. l-au răspuns 
câteva cugurigu-uri răguşite din toate colţurile văgăunei. A cân- 
tat cocoşul şi în bătătura lui moş Nicolae. 

S'a sculat de pe laviţă moș Gavril, un bâtrân trecut de 90 
de ani, a luat cu mâna tremârândă o cruce, iar în cealaltă o 
lumânare de ceară, Toţi cei de față s'au apropiat și au pus şi 
ei o mână pe cruce, jar cealaltă pe lumânare și au început să 
repete în cor după vocea slabă și tremurătoare a bătrânului: 

Acela din neamul Târnului care va spune cuiva de taina 
aceasta, de moartea turcului sau de locul unde este îngropată 
comoara, acel care nu va săpa fântâna, nu va pune piatra cu in- 
scripțiile, care va lua un galben cel puţin și îl va întrebuința 
pentru altceva decât pentru fântână, blestemat să fie neam din 
neamul lui până în spițaa șaptea. Holdele să-i fie bătute cu grin- 
dină, mâncate de șobolani şi distruse de lăcuste. Boli să fie în 
dobitoacele lui și pagubele să se ţină de gospodăria lui, Casa în 
care o noapte cel puţin va dormi să fie arsă de foc, ca în pă- 
mânt să trăiască el ca cârteţele şi viermii. Răni să-i acopere tru- 
pul şi boli să nu-l părăsească până în ultima lui suflare. lar ta- 
tăl acelui nevrednic fiu, care nu va săpa fântâna și numele lui 
pe lespede, nu va avea odihnă pe lumea cealaltă până la Ju- 
decata de apoi... 

Boris C. Litvinov 
Căuşani. 


Situaţia, istoricul şi planul pentru amelio- 
rarea porumbului în Basarabia. 


Cultura porumbului ocupă aproape o treime din suprafața 
cultivabilă la noi în Basarabia. Este cultura primordială în gos- 
podăria micului cultivator de pământ. In comparaţie cu cele- 
lalte culturi, porumbul angajează cea mai mare suprafaţa din 
lotul acestuia. Se poate spune că porumbul a ajuns ceva orga- 
nic, a ajuns planta nedespărţită de acest agricultor. Nu cred că 
există vre-un plugar care să se fi lipsit de cultura porum- 
bului măcar un singur an. Nici nu-ţi poţi închipui gospodărie 
fără porumb, atât e de introdusă şi de agreată la noi această 
plantă. Mămăliga a devenit hrana cea de toate zilele în viaţa 
ţăranului nostru. Cu părere de rău, a devenit chiar indinspen- 
sabilă. Dar, în acelaș timp, nici nu este altă plantă care să poată 
fi folosită peste tot şi în așa măsură, cum este folosit porumbul: 
Asemenea, nu există altă plantă, care să fie aşa de mult între- 
buinţată în industrie, în așa măsură şi în atâtea direcţiuni, Do- 
vada o avem în America, ţara lui de origină, unde se cunosc 
fel de fel de industrii bazate numai pe cultura porumbului. 

Datorită împrejurărilor şi climei, dar mai ales gradului 
înapoiat de cultură în care se află ţăranul nostru, porumbul 
contribuie în cea mai mare parte la existenţa lui. Acest porumb 
constituie aproximativ 70 la sută din consumaţia totală de ce- 
reale, pe care o face acesta în cursul anului cu familia, anima- 
lele şi cu păsările lui. De aceia şi preponderează la noi cultura 
porumbului, față de cea a grâului, mai ales în urma reformei 
agrare, 

Dacă facem o comparaţie cu anii de înaintea războiului, 
vedem că suprafeţele cu porumb au crescut simţitor, Media pro- 
ducțiunii a scăzut însă. In ce priveşte calitatea, se poate spune 
cu drept cuvânt că aceasta s'a înrăutățit îngrijorător, Din an în 

an se constată o degenerare tot mai pronunțată. Dacă Statul nu 
va lua curând măsurile cuvenite, suntem ameninţaţi în scurt 
timp a pune în mare pericol sănătatea poporului nostru şi a nu 
mai avea porumb pentru export. 

Inrăutăţirea calității porumburilor noastre se datorește în 
primul rând infiltrării peste tot a mai multor variațiuni din gru- 
pul „Indentata“ (Dinte de Cal, Dinte de miel, etc.), ce s'au adus 
în Basarabia în ultimii ani de secetă. Din această cauză s'a pro- 
dus peste tot o corcire foarte mare, de nu mai recunoşti po- 
rumburile noastre de altă dată. Cu greu și foarte rar mai poţi 
întâlni azi porumbul Moldovenesc curat, Oranjul sau Cincantinul, 

Dacă priveşti cu atenţie un car cu porumb în știuleţi, când 
acesta se aduce toamna de pe câmp, apoi vezi în acel car ştiu- 
leţi dela zeci de neamuri, de diferite culori şi mărimi de boabe 
pe acelaș ştiulete, etc, și nu o singură faţă, o uniformitate, ce 
trebuie s'o aibă porumbul unei varietăţi. Bine înțeles că odată 
cu această corcire se produce vertiginos şi degenerarea 

In al doilea rând, înrăutățirea producţiunii se datoreşte 
faptului că, timp de 15—16 ani deja, la noi nu se mai face de- 
loc nici măcar alegerea porumbului. Cazurile izolate de alegere 
sumară nu contează. 

Acest amestec de varietăţi, precum şi degenerarea rapidă, 
ne ameniuță grav. In scurt timp vom avea un adevărat conglo- 
merat de corcituri, care va scădea mult în valoare nutritivă şi 
va fi disprețuit și desconsiderat în comerţ. 

Știuleţii şi boabele provenite dela varietățile grupei „Inden- 
tata“ au nevoie de o perioadă de vegetație mai îndelungată. 
Prin urmare, la noi aceste varietăţi rămân toamna verzi în cea 
mai mare parte. De aci şi pornește siricăciunea tuturor ştiuleţilor 
în timpul păstrării lor iarna. Or, un asemenea porumb neomo= 
gen, pe lângă că nu poate fi căutat la export, este vătămător 
şi inadmisibil pentru hrana oamenilor şi nici măcar bun pentru 
hrana animalelor. 

Incontestabil că, din cauza acestui porumb în permanentă 
alterare, se vor înmulţi din ce în ce mai mult cazurile de pelagră 
la noi în Basarabia. Și, după cum se știe deja, această boală va 
bântui mai mult în rândurile Moldovenilor, a căror alimentaţie 
principală este în cea mai mare parte mămăliga. 

Dacă ne aducem aminte de trecut, degenerarea porumbu- 
rilor în Basarabia ajunsese la culme pe la sfârşitul secolului al 
XIX-lea (mai bine zis semnalată în ultimele două-trei decenii ale 
acestui secol), când ravagiile acestei degenerări pusese pe gân- 
duri păturile conducătoare de atunci în provincia noastră. Pe 
atunci, credem că, au și fost aduse în Basarabia Cincantinul și 
Oranjul. 

Mai ales că era scăzută foarte mult şi producţțiunea. Ana- 
lizele făcute în mai multe părţi au dovedit că, pe loturile ţără- 
nești, în cea mai mare parte, procentul boabelor era mai mic 
de cât procentul ciocălăilor, în majoritatea lor covârșitoare. In- 
deoasebi se remarca acest lucru în anii cu mai multe ploi în 
toamnă. Din această cauză, în cele mai multe ierni, porumbul 
fermenta, producând totodată şi pagube enorme, 

Măsurile biurocratice, ce s'au luat pe atunci în mai multe 
rânduri, se dovedise ineficace și fără nici un rezultat practic. 
Incercările făcute ici-colo rămâneau fără efect. Și numai după 
răsboiul ruso-japonez, Zemstva Gubernială a angajat un specia- 
list american, în persoana profesorului Luus Maikel dela Insti- 
tutul Agronomic din lowa, care, în cursul anilor 1909—1916, a 
adus un mare aport în problema porumbului la noi în Basarabia. 

După cum era și natural, problema a fost atacată în plin, 
elaborându-se un plan unitar pe un șir de ani și alocându-se 
sume suficiente pentru deslegarea acesteia. S'a organizat o reţea 
mare de câmpuri în toată Basarabia, unde lucra un număr de 
aproximativ 40 de agronomi. Aceste câmpuri erau destinate mai 
mult pentru educarea poporului, unde se demonstrau sistemele 
de cultură și metodele de selecţiune în massă, 

Odată cu această propagandă pornise cercetările şi selec- 
țiunea propriu zisă la cele două staţiuni (Costiujeni şi Româ- 
nești) şi la cele 12 câmpuri de experienţă și selecţiune, (câte un 
Câmp de selecţiune și un Câmp de experienţă în fiecare din 
judeţele Hotin, Bălţi, Soroca, Orhei, Tighina şi Cetatea- Albă). 

Nu s'a găsit însă cu cale să se amelioreze porumbul moldo- 
venesc local, S'au preferat varietățile Cincantin şi Portocaliu: 
care au o perioadă de vegetaţie mai scurtă. Pentru Nordul Ba- 
sarabiei s'a dat Cincantinul, iar pentru rest — Portocaliul (Oran- 
jul), care în genere a preponderat în aceasta provincie. 

Introducerea și înmulţirea s'a făcut cu ajutorul şi pe calea 
proprietăţilor mari, care au dat cel mai mare concurs pentru 
problema porumbului. In anii din preajma războiului, pe majo- 
ritatea moșiilor mari, se cultiva deja numai porumb din aceste 
varietăți, care se căuta mult la export, câștigându-se faima de 
„porumb basarabean“. 


Incepuse, ici colo, să se întroducă aceste varietăți şi în 
gospodăriile țărănești, dar aci ele nu se mai puteau ţine curate, 
fiind absorbite cu timpul în corcitură. Prin urmare, massa țără” 
nească, proprietățile țărănești, n'au dovedit să-şi preschimbe să- 
mânța, rămânând cu porumbul local. S'au constatat chiar opu- 
neri din cauza cioclejilor, cari la Portocaliu și Cincantin sunt 
niţel mai aspri ca furaj. 

A venit apoi războiul mondial, care a dezorganizat totul, 
Mai târziu, în campania 1916, Zemstva Gubernială a fost nevoită 
să mai slăbească lucrările cu ameliorarea porumbului, o mare 
parte din personal fiind mobilizată pe front. Proprietăţile mari 
n'au mai putut nici ele să urmeze calea îmbunătăţirii acestuia, 
La sfârşitul războiului însă a venit revoluţia, care a distrus şi 
ultimul material, ce se mai păstrase în unele părţi. După toate 
acestea a mai venit pe urmă şi reforma agrară, care a pecet- 
luit, în fine, totul, paralizându-se cu desăvârşire posibilităţile de 
îmbunătăţire în genere, iar a porumbului în special. Numai oca- 
zional a mai putut rămânea în unele puncte ceva material curat, 
descendența căruia o întâlnim azi, ici colo, în provincia noastră. 

Totul a trecut în voia şi la putinţa ţăranilor, lăsaţi de 
către Stat fără nici o conducere în această privință. In noua 
structură agrară nu mai erau deja acele exploataţiuni organizate 
depe marea proprietate, care asigurau bunul mers al agricul- 
turii, Organiţiile agronomice ale Zemstvelor, restabilite în parte 
numai în unele judeţe, au fost curând desființate şi acestea. In 
locul lor au venit pe scenă Serviciile biurocratice ale Statului, 
a căror singură legătură cu agricultura era denumirea lor. Deci, 
ramura principală a vieţii de stat a fost lăsată la voia întâmplă- 
rii. Nici vorbă că în asemenea împrejurări, şi cu o asemenea ne- 
păsare, agricultura nu mai putea să ajungă decât numai acolo 
unde a ajuns, 

Prin urmare, după război Sa semănat peste tot și covâr- 
şitor numai porumbul local. N'ar fi fost încă nimic dacă nu s'ar 
fi întrodus în cultură, acum în urmă, şi varietățile din grupa 
„Indentata“, despre care am pomenit mai sus. Introducerea ace- 
stora ne-a adus pagube incalculabile. De acum înainte, nu mai 
este alt remediu, nu mai este altă cale, decât numai retragerea 
desăvârșită a acestei corcituri; cu alte cuvinte trebuie să se in- 
terzică semănatul acestui porumb ; corcitura de astăzi trebuie să 
fie înlocuită cu o varietate curată. Or, aceasta s'ar putea face 
numai printr'o măsură de Stat și numai atunci, când vom avea 
Sata porumbul destinat acestui scop, în cantităţi suficiente de a 
însemânța întreaga suprafață din Basarabia. 

Care ar îi oare calea cea mai practică și mai scurtă pentru 
a se putea deslega această problemă vitală în situaţia şi împre- 
jurările grele de astăzi? 

Bineînţăles că deslegarea cea mai nimerită şi mai dreaptă 
“Sar câștiga pe calea cercetărilor amănunțite, care ar stabili va- 
rietățile și metodele corespunzătoare condiţiunilor naturale în 
regiunile respective ; dar pentru aceasta avem nevoie de Staţiuni 
experimentale și de timp îndelungat. Or, deocamdată, acest lucru 
este aproape imposibil în România, care nu are specialişti su- 
ficienţi, şi care nici nu e pornită măcar să se gândească serios 
la aşa ceva. Pe lângă că, organizarea Staţiunilor experimentale 
mai necesită şi mijloace baneşti mari, 

Cu puterile și miiloacele de care putem dispune astăzi, 
suntem în măsură să pornim la ameliorarea porumbului aci nu- 
mai pe calea cea mai restrânsă, mărginindu-ne la materialul mai 
mult sau mai puţin cunoscut ca potrivit regiunilor respective. 

Aci ne vin în ajutor şi datele cercetărilor făcute până la 
război de către Serviciul Selecţiunii porumbului al Zemstvei 
Guberniale. Încercările reușite de atunci, cât şi greșelile produse, 
ne vor servi azi ca un îndreptar și ca o călăuză în calea reali- 
zării şi atingerii scopului pe care îl urmărim, 

Trebuie să recunoaștem însă dela început că realizarea 
unui plan de ameliorarea porumbului într'o regiune este' cea 
mai grea dintre realizări în domeniul ameliorării plantelor agri- 
-cole în genere. Cu cât selecțiunea porumbului în sine este mai 

uşoară în mers decât selecţiunea păioaselor, cu atât mai grea este 
întroducerea acesteia în viață. Structura agrară dela noi îngreu-- 
nează și mai mult calea ameliorării porumbului, fiindcă este foarte 
greu să găsești şi să obţii izolaţiile necesare. Un câmp de selec- 
țiunea porumbului trebuie să nu mai aibă alt porumb în apro-- 
piere, pe o rază de minimum un kilometru în jur. Or, o ase- 
menea izolaţie cu greu se poate obţine chiar și pe o moşie de 
300—400 Ha. 

Având în vedere şi această cerință specifică, care condi-- 
ționează în fond bunul mers al selecţiunii porumbului, suntem 
nevoiţi să alegem punctele de plecare numai pe asemenea pro- 
prietăţi. Bine înţăles că, în afară de întindere mare, interesul 
selecţiunii și bunui mers al lucrărilor mai cere construcţiuni 
corespunzătoare, staţiuni meteorologice, supraveghere apropiată,. 
lucrători suficienţi şi conştienţi. Tocmai ceiace putem găsi astăzi, - 
în condițiuni mai mult sau mai puţin satisfăcătoare, numai la 
şcoalele noastre de agricultură. 

Aceiaşi cerință specifică ne vă sili mai târziu să forţăm şi 
împrejurările dela noi, altfel nu se poate închipui introducerea 
ameliorării porumbului în grosul poporului, realizarea planului și 
buna deslegare a problemei. Aceasta este a doua condiţiune, de 
care suntem nevoiţi să ţinem cont neapărat și pe care trebuie 
ș'o cunoaştem dela început, 

Pentrucă nu ne putem aștepta noi azi la ameliorarea po- 
rumbului pe cale evolutivă, la bunăvoința și deşteptarea țăra-- 
nului nostru, care nu este încă gata să înțăleagă rostul acestui 
lucru şi să prevadă beneficiile acestei realizări. Calea adoptată 
în ţările cu o cultură mai avansată deloc nu este potrivită pen- 
tru noi, având în vedere şi structura agrară ce o avem şi, în 
genere, lipsa de agricultori pregătiţi, care ar cunoaște și ar stă-- 
pâni măcar technica selecțiunii porumbului în massă. Mai ales 
că în cazul de față s'ar cere să avem câte un Câmp de selec- 
ţiune aproape în fiecare comună, ceiace este imposibil la noi. 
S'ar cere apoi şi un timp mai îndelungat, pe lângă că, pe acea- 
stă cale, nu s'ar putea câștiga o uniformitate şi un Standard, la 
care trebuie să tindem astăzi. 

Având în vedere cele de mai sus, rămân convins că la 
noi acţiunile răzlețe în privința ameliorării porumbului nu vor- 

-da nici un rezultat practic, câtă vreme dăinuesc împrejurările în 
care ne găsim, Pentru că toate sforțările și toată munca, în fine, 
vor rămâne zădărnicite, fiindcă materialul elaborat va îi înghiţit 
de această Mare şi nimicit în scurt timp. Numai o acţiune co- 
mună în provincia întreagă va da rezultatele dorite, când vom 
avea un plan stabilit pe un rând de ani. Şi aceasta numai în 
cazul când se vor îndeplini condiţiunile arătate mai sus, când 
se va pregăti calea şi se va asigura mersul normal al selecţiunii. 

De aceia, propun următorul plan de ameliorarea poium- 
bului în Busarabia, realizarea căruia o văd posibilă cu puterile 
ce le avem și cu mijloacele de care putem dispune în aceste 
vremuri. 

Să se înființeze Câmpuri de selecţiunea porumbului, pot- 
rivit regiunilor naturale, în următoarele puncte : 

1) La Şcoala de Agricultură Grinăuţi — pentru Nordul Ba- 
sarabiei ; 


2) La Şcoala de Agricultură Cricov — pentru mijlocul Ba- 
-sarabiei (la Cricov selecţiunea este începută de noi încă din pri- 
măvara anului 1931); și 

3—4) La Școalele de Agricultură Manzâr şi Cupcui—pen- 
tru Sudul Băsarabiei, 

Şcoalele de Agricultură Cocorozeni şi Purcari, precum şi 
fermele model de stat şi judeţ, vor servi ca primele Câmpuri de 
înmulţire. 

Selecţiunea porumbului la aceste Câmpuri să se facă după 
“sistemul „Un știulete pe rând“ și după regulele științifice cunos- 
cute. In afară de analiza fizică, studiul ştiuleţilor să se facă 
neapărat și după metoda punctelor, care e strict necesară pen- 
“tru bunul mers la selecţiunii, singura după care se pot vedea 
şi controla în descendență calitățile fizice moştenite, Deci, la 
fiecare Câmp să se poarte neapărat registrul pedigreu (genealogic). 

De-ocamdată, scopul apropiat al selecţiunii va fi ca să pu- 
tem scăpa cât mai de vreme de corcitura ce o avem şi care agra- 
vează situaţia pe an ce trece. Planul nostru prevede ca după 5 
ani să putem înlocui această corcitură cu un porumb uniform, 
-care va proveni în zona respectivă dela un singur ştiulete, dela 
ʻo singură familie, elaborată la Câmpul de selecţiune din acea re- 

Giune. Prin urmare, peste 5—6 ani vom putea avea în toată 
Basarabia porumb provenit numai dela cele 3-—4 familii, alese 
la Câmpurile de selecţiune, — proiectate în punctele de mai sus. 

Pentru aceasta, în primii doi ani, se va cerceta populaţiu- 
nea aleasă din varietatea respectivă și, apoi, familia cea mai 
productivă aleasă, ale cărei caractere şi calități individuale do- 
rite se vor vedea moştenite în descendență, In al treilea an se 
va cerceta mai departe rândul cel mai productiv din această fa- 
milie, iar următoarele zece rânduri mai productive se vor destina 
pentru înmulţire pe loc în anul IV, al căror amestec va for- 
ma uniformitatea destinată pentru regiunea respectvă. Stiuleţii 
aleşi din producţiunea acestor zece rânduri vor da o cantitate 
de sămânță suficientă pentru 5 Ha. 

Incepând cu anul al patrulea, selecţiunea își va urma pe 
loc cursul ei normal, aplicându-se metodele necesare de diri- 
guire pentru adâncirea acesteia. Descendenţa celor zece rânduri 
însă, adică producţiunea aleasă de pe cele 5 ha. din recolta a- 
nului IV, va merge în anul V la înmulţire în zona respectivă. 
Știuleţii aleşi din această producţiune vor da o cantitate de să- 
mânţă suficientă pentru minimum 100—150 de ha. Această în- 
tindere însă va fi aleasă în 40—50 de puncte proporţional re- 
partizate în aria geografică al zonei respective, În fiecare punct 
ales de mai înainte ca condiţiune de izolâţie se va semăna câte 
3—5 ha., care suprafață va produce sămânța necesară pentru 
înmulțire în anul următor. Aceste puncte vor forma în anul 
VI oazele (aproximativ 200 în toată Basarabia a câte 150—200- 
ha. fiecare), care vor produce cantităţile de sămânță necesară. și 
suficientă pentru a se înlocui corcitura ce o avem şi pentru a 
se însămânţa, în primăvara anului 1939, cu un porumb selecțio: 
nat, întreaga suprafață destinată porumbului în Basarabia (apro- 
ximativ un milion ha). 

Pe viitor, Câmpurile de selecţiune vor alimenta treptat zo- 
nele respective cu un material tot mai bun, ce se va crea cu 
timpul la aceste Câmpuri. Atunci va fi mult mai uşor de răs- 
pândit acest porumb selecționat, pentru a se ajunge la standar- 
dul dorit in fiecare regiune naturală. 

Condiţiunea esenţială mai este ca, din anui IV, producţiu- 
nea aleasă de pe cele 4—5 Câmpuri de înmulţire (aproximativ 

25 ha) să treacă neaparat în proprietatea Camerelor de Agri- 
cultură. 


Asemenea ar fi de dorit să fie tot în proprietate deplină a 
acestora şi producţiunea aleasă din recolta anului V (aproxima- 
tiv de pe 900—1000 ha.). Incepând cu anul VI, producțiunea 
va trece condiţionat în mâna instituţiunilor agricole şi proprietă- 
ților particulare (obştiilor etc,), unde se va face ultima înmulţi- 
re, cu dreptul exclusiv numai al Camerelor de Agricultură, care 
vor dispune schimbul prin mijloacele ce le vor găsi atunci de 
cuviință. 

Atât în anul IV, la Câmpul de selecţiune pe loc, cât şi în. 
anii V și VI, la Câmpurile de înmulţire în zonele respective, fie- 
care știulete destinat pentru sămânță va fi controlat, va trece 
prin mâna agronomului însărcinat cu lucrările la câmpul :respec- 
tiv. 

Cât priveşte asortimentul, credem să ne oprim asupra ace- 
luiaș, ales şi recunoscut de către Serviciul selecțiunii porumbu- 
lui al Zemstvei Guberniale de până la război, şi anume: 

Pentru Nordul Basarabiei să rămână Cincantinul, care se cu- 
noaşte în acele părţi de vre-o 40—50 de ani. Cercetările ace- 
lei organizaţii, în culturi comparative cu soiuri, făcute până la 
război, au arătat că Cicantinul are în acele părți cea mai scurtă 
perioadă de vegetaţie. Asemenea şi varietatea '„Alciud“, adusă 
din Ungaria. In restul Basarabiei a fost recunoscut și ales Por- 
tocaliul (Oranjul). 

Experienţa lucrurilor şi practica vieţii, dictate de intere- 
sele locale timp de trei decenii deja, ne arată nouă aceiași re- 
partizare, ce se găseşte astăzi la școalele noastre de agricultură 
Școala de Agricultură Grinăuţi, din Nordul Basarabiei, cultivă. 
Cincantinul, iar celelalte din restul provinciei — cultivă Oranjul. 


Ar mai fi de dorit şi de mare folos ca, pe lângă aceste 
Câmpuri de selecţiune, să se înființeze şi câte un Câmp de ex- 
periență (măcar 3 în toată Basarabia), unde s'ar cerceta totodată 
sistemele de luptă contra secetei și metodele de cultură, speci- 
al pentru porumb, Unul ar fi necesar pentru Nordul Basarabiei, 
altul — pentru mijlocul acesteia și al treilea — pentru Sudul 
Basarabiei. Aceste cercetări ne-ar ușura mult calea pentru pro- 

păşire în viitor şi ne-ar indica şi ele căi mai sigure pentru spo- 
rirea producţiunii porumbului. 

: La noi, în anii buni, media producției la porumb pe întrea- 
'ga provincie este de aproximativ 900—1100 kgr. boabe la ha: 
Or, această producțiune stă aproape de limita de jos, pe care o 
are natura porumbului. Pentru că puterea de producție a aces- 
tuia, în genere, este de aproximativ 5.000 kgr. boabe la ha., ce- 
eace şi se obţine destul de des în țările cu o cultură mai avan- 
sată, In America s'a înregistrat şi o producțiune de ceva peste 
15.000 kgr. boabe la ha., adică un vagon şi jumătate. Această 
producțiune a fost obținută de către Misterul I. Drek, în Caro- 
lina de Sud, la concursul din 1889, câştigând cu acest record 
premiul I de 500 dolari (80.000 lei). 

Producțiunea de mai sus a fost obținută pe un sol sărac, 
dar îngrăşat cu îngrășământ chimic şi gunoi de grajd și bine 
lucrat. Plantele au avut o desvoltare atât de mare încât a tre- 
buit să se pună proptele pe ambele părți de rânduri, ca să nu 
cadă la pământ, Recoltarea s'a făcut în prezența experților şi a 
unui public numeros. 

Al treilea premiu a fost câștigat de către Misterul Hertner, 
care a obţinut o recoltă de peste 10,000 kgr. boabe la ha. în 
Nebrasca, regiune aridă. 

Acesta este potenţialul porumbului, 

La noi, în timp de 6—7 ani, selecţiunea ne poate dubla 
producţiunea porumbului; ne-o poate mări chiar și mai mult. Or, 
Ja o suprafaţă totală de aproximaniv un milion de ha. pe întreaga 
provincie, această dublare ar însemna un surplus de mini- 
mum 100.000 vagoane de porumb, peste ceiace obţinem astăzi, 

La Școala de Agricultură Cricov, unde suntem în al treilea 
an de selecţiune, avem deja o familie, care ne indică o produc- 
țiune de 7.000 kgr. în știuleţi la ha, cu 85%, boabe. Aci selec- 
ționăm porumbul Portocaliu (Oranjul), destinat pentru centrul 
Basarabiei. In scurt timp vom putea ajunge la 8.000 kgr. ştiu- 
leţi la ha. | l 

Admitem că, în cultura ţărănească, acest porumb se va co- 
borâ la o producțiune de 4.000 kgr. ştiuleți la ha. Atunci, 
“chiar și în acest caz, ne va da o recoltă de trei ori mai mare 
de cât o avem astăzi în genere (4000X800%/= 3200 kgr. boabe). 

Fiecare Câmp de selecţiune va cere o cheltuială de apro-- 
ximativ 150.000 lei pe an, inclusiv retribuţia specialistului în- 
sărcinat cu aceste lucrări. Aproximativ tot atât va cere și Câm- 
pul de experienţă, dacă acesta va fi legat de cel de selecţiune= 
Prin urmare, aceste Câmpuri ar necesita în Basarabia un buget 
de ceva peste un milion lei, 


Această cheltuială însă va fi aproape nimic pe lângă bene- 
ficiul sigur, pe care îl va câștiga provincia noastră în urma a- 
meliorării în special și sporului de producţie în general. 

Chiar dacă am rămânea la prețul nedreptăţit de astăzi 
(11.000 lei vagonul), pe care îl obţinem la porumbul Moldove- 
nesc, şi atunci provincia noastră ar căpăta peste un miliard lei 
în plus, sau aproape două miliarde, dacă ar trece la porumbul 
Portocaliu și Cicantin, care este căutat mai mult la export și 
care se plătește cu 18,000 lei vagonul. 

În afară de beneficiul material, pe care îl va căpăta pro- 
vincia noastră în urma ameliorării porumbului, un avantaj şi 
mai mare va fi câștigul în privința stării social-sanitare a 
populaţiei noastre. Asemenea se va îndrepta şi starea sanitară 
a animalelor noastre, cari suferă foarte mult din cauza alimenta- 
ţiei cu porumb necopt și alterat. Numai selecţiunea ne va scă- 
pa de pelagră și ne va feri de pierderi materiale. 

Să nu uităm că în Basarabia noi avem un trecut în acea- 
stă privință. Numai războiul mondial şi ulterioarele prefaceri is- 
torice au întrerupt acţiunea pornită în această direcţie, Stăpâ- 
nirea de-atunci a găsit de necesar luarea măsurilor speciale, or- 
ganizând Serviciul selecţiunii porumbului, într'un cadru deose- 
bit, cu Staţiunile și Câmpurile lui speciale. Să nu uităm că Zem- 
stva Gubernială de atunci, în cursul anilor 1908--1916, a chel- 
tuit pentru ameliorarea porumbului în Basarabia cam peste 50 
milioane lei după banii noştri. 

Dar cât s'a cheltuit pentru acest scop și ce s'a făcut în 
acestă privință de atunci și până astăzi? 

In fine, credem de necesar şi de folos ca, în acelaș timp, 
Camerele de Agricultură, împreună cu serviciile și instituţiile 
agricole de stat şi judeţ, să pornească o cât mai întinsă propa- 
gandă la fața locului. Să organizeze cursuri, câmpuri domonstra=. 

tive, concursuri şi. cluburi la școli, pentru a se propaga me- 
todele de selecţiune în massă, metodele de păstrarea știuleţilor, 
incercarea puterii de incolţire (germinațiunea), etc. In genere de 
a se pregăti poporul în această privință, pentru a fi în posesiu- 
nea cunoștințelor necesare unei culturi mai productive a porum- 
bului, — lucru pe care îl credem posibil chiar și în condiţiunile 
de astăzi. 
F. Rotaru 


Agronom, Specialist 
în selecţiunea porumbului. 


Amurg. 


Ard flăcări în zare, 
Ard lanuri pe deal; 
Se stinge cu 'ncetul 
Mișcarea pe mal. 


Si umbra se 'ntinde, 
Departe 'n pustiu ; 

Nici cântec, nici zvonuri, 
In noapte târziu. 


Doar luna bălaie, 
In nimb de polei, 
Petrece pustiul 
Cu fiicele ei. 


Alfred Tibereanu. 
Plătăreşti 

Părinţi şi copii. — Sânt puţine cu- 
vinte astăzi ín ţara noastră de cari 
să se facă o mai amplă întrebuințare 
ca de cuvântul tineret. 

Tapajul este, in prima linie, de e- 
senţă politică. 

Partidele noastre politice, indiferent 
de nuanțe, se strădănuesc din răspu- 
teri ca să atragă tineretul, dându-i 
mijloace de a face „politică“, înca- 
drându-l în rândurile vechilor grupe, 
oterindu-l posibilitate să dea din 
coate şi — să facă, aşa zicând, ca- 
ricră,.. 

Sistemul în sine nu ar fi criticabil. 

Orice organism viu are, potrivit 
legilor naturii, nevoie de înnoire, de 
inprospătare. Aşişderea şi organis- 
mele politice. 

Un partid politic care nu-şi întă- 
rește necontenit rândurile cu oameni 
tineri, energici, este sortit pieirii... 

Partea discutabilă ar fi doar che- 
stiunea de.. inrâurire. Influenţează, 
sub raportul ideilor şi moravurilor, 
tineretul asupra bâtrânilor, sau bă- 
trânii asupra tineretului? Sau, alt- 
minteri: are tineretul românesc po- 
litic în primul rând o gândire pro- 
prie, un crez al lui de sine stâtător, 
un ideal care să-i aparţie? 

In genere vorbind, ar exista con- 
siderente care să îndrituiască afirma- 
ţia că cea mai mare parte a tinere- 
tului nu gândeşte în materie politică 
altfel de cât... părinţii, indiferent de 
steag politic. 

In fond, tineretul — care este abia 
la inceputul manifestării sale in so- 
cietatea noastră politică -- n'a adus 
deocamdată idei noul, adică idei pe 
cari bătrânii să nu le profeseze şi 
ei. Afară de o excepţie anarhică, fă- 
ră importanță, se poate susţine că 
nu există actualmente în ţara noa- 
stră mişcări tinereşti cari ar putea 


CRONICA 


să fle comparate cu mişcarea rasis- 
tă germană, cu mişcarea fascistă ita- 
liană, sau cu mişcarea național-co- 
munistă a inteiectualilor japonezi, In 
dezordinea ideologiilor şi faptelor de 
la noi, nu se poate distinge momen- 
tan nici-un curent nou de opinii, nl- 
ci o tendință precisă. 


+ 
* * 


Tânărul, ca să zic aşa, tineret ro- 
românesc nu stă deocamdată pe pl- 
cioare proprii, ci este în funcţie de 
partidele politice de care se alipeşte; 
poate mai mult din motive ce tre- 
buesc căutate in domeniul economic, 

Tinerii din vremea noastră atât 
de precară, luptă întâi şi întâi pentru 
cucerirea unui loc sub soare.. Parti- 
dele politice le oferă perspective 
pentru asigurarea existenței, prin 
posturi bugetare şi alte căi. 

Aşa este. Tineretul românesc, în 
genere vorbind, se găseşte plasat în 
momentul de față inaintea unei pro- 
bleme tragice: răsturnările econo- 
mice de după resboi au pus capăt 
pentru o lungă perioadă de timp 
prosperității de care se bucura țara 
noastră. Acei cari suferă mai mult 
de pe urma acestei situații dureroa- 
se, sunt în primul rând tinerii, acei 
cari la terminarea războiului au avut 
10, 15 sau 20 de ani. Posibilităţile 
de lucru, de câstigarea existenţei, 
sunt pentru componenţii nouei gene- 
raţii româneşti extrem de rare şi 
grele în condiţiunile actuale, 

Deaceia, tineretul înainte de a in- 
făţişa pentru societatea românească 
şi pentru statul român o prob- 
lemă politică, înfăţişează o acută 
problemă economică. De această din 
urmă problemă este legată în mare 
măsură şi viitoarea atitudine politică 
a tineretului, în sensul conformismu- 
lui. Atâta vreme cât vor dăinui stă- 
rile actuale, tineretul românesc nu 

va putea avea decât o independență 
de fațadă, acceptând idei rumegate 
de alţii sau manifestând, în dispe- 
rare de cauză, iniţiative desordonate. 
* + 
* 

Totuşi nu se poate prezinta ches- 
tiunea tineretului politic românesc 
numai sub această lature; ar fi inexact 
a zice că, în total luat,tineretul nu 
este absorbit decât de preocupări ma- 
teriale, in sensul economic al cuvân- 
tului. La dreptul vorbind, în materie 
de tineret, am avea destule motive 
să desemnăm epoca noastră şi ca o 
epocă de renaştere spirituală, 

Să luăm, de pildă, tineretul basa- 
rabean. 

Aşa fragil cum el se găseşte încă 
sub raportul organizării şi pregătirii 
— şi făcând abstracţie de uscăturile 
pădurii — tineretul basarabean a dat 
în diferite rânduri probe de eforturi 
sincere de-a se elibera, cât mai re- 
pede şi cât mal radical posibil, de 
vechile prejudecăţi politiciane. In via- 
ţa noastră politică problema „părin- 
ilor şi copiilor“ se pune mai intens 
poate decât în restul țării—şi în im- 
prejurări deosebite. 


Cu toată alura lui modernă — pu- 
ţin sportivizat, standardizat in gră- 
narul democratic şi pasionat de ches- 
tiuni practice — tineretul basarabean 
poartă încă stigmatele condiţiunilor 
defavorabile in care s'a format; ade- 
sea el mai amintește in structura lui 
psihologică de romanele lui Turghe- 
nev, Dostoewschi şi . Gonciarov. 

Pa aici-pe colo,tipul lui Oblomov 
sau Rudin apare anacronic în mijlocul 
strigătelor constante de luptă şi ac- 
iune ale tineritulul basarabean. 


* 
a 


Ca in domeniul economic, în. cel 
cultural şi social, Basarabia rămâne 
deocamdată un interesant câmp de 
“experienţă și in domeniul tineretului 
politic Caracteristica primelor echipe 
de tineri apărute în arena vieţii po- 
litice din provincia noastră, este in- 
contestabil democratică. Cei mai mulți 
dintre tinerii basarabeni se dirijează 
Anstinctiv spre grupările partidului 
“democratic național-țărănesc, Şi e 

natural să fie așa. Intr'o provincie 
ca a noastră, unde minoritățile for- 
mează o parte notabilă a populaţiei, 
un regim democratic devine ceva 
dela sine înţeles. Afluenţa tineretu- 
lui în partidul naţional-ţărănesc ve- 
rifică acest adevăr, Pentru Basara- 
bia poate fi valabilă, din acest punct 
de vedere, formula în care incadrează 
un scriirorfrancez contemporan ideia 
de tineret politic in Cehoslovacia; „On 
ma donc pas tort de dire qu'ctre 
patriote, dans ce pays, c'est être dé- 
mocrate“.*) 


= + 

Tineretul Basarabean național- 
țărănist, sau național-democrat (e 
una şi aceiaşi noțiune), cu toată su- 
perficialitatea lui actuală, ascunde 
în sine resurse profunde şi aptitudini 
latente; el işi va da desigur laun mo- 
ment dat seama că, mai presus de 
orice, are datoria să lupte impot- 
riva prejudecăţii că aparţine unui 
popor adormit. 

Atitudinea viitoare a tineretului 
basarabean va trebui să se mişte 
pe axa unei reacţiuni dârze impot- 
riva acestui vechi complex de infe- 
rioritate. El va trebui să găsească 
în sine aceiaşi forță de rezistenţă, 
aceiaş. armătură morală ca a ace- 
lora cari au pregătit şi realizat re- 
venirea Basarabiei la matcă. Vor şti 
oare tinerii intelectuali bascrabeni 
să continue opera părinţilor lor, care 
aşteaptă să fle terminată ? 

lată marea întrebare. 

Poate că tineretul basarabean nu 
reclamă decât prilejul şi mijloacele 
de a se arăta— în această privință — 
demn de părinţii lui. 

Al. Terziman. 


Republica Moldovenească trans- 
nistriană şi „Basarabia Roșie”. — Se 
ştie că pe malul stâng al Nistrului 
se află „Republica Moldovenească 
Autonomă“, condusă de pumnul de 
oţel al moscovitului moldovenizat. 
Din vremurile cele mai îndepărtate, 
mult mai îndepărtate decât acelea ale 
stăpânirii ruseşti, există acolo o po- 

*) Georges Morat „La jeunesse 
tcheslovaque”. 

pulaţie paşnică de Moldoveni, pe 
care săpânirea de azi nu-i lasă să 
trăiască în linişte. Acest crâmpei de 
norod a dat Rusiei fruntaşi de sea- 
mă, cari au contribuit la regenerarea 
şi ridicarea nouei sale patrii. lar azi, 
în semn de recunoştinţă proletară, ei 
sunt trataţi mai rău că ’n timpurile 
sclavismului, pe care, din baştină 
oameni liberi fiind, nu l-au cunoscut. 
Republica lor este departe de-a 
cuprinde toată populaţia de neam 
moldovenesc, Pentru dânşii, să zicem, 
ocârmuirea roşie a crelat şcoli, a în- 
locuit alfabetul chirilic cu cel latin- 
românesc, pentru a aprofunda cul- 
tura „națională ca formă şi socia- 
listă ca conținut“. Dar aceasta nu 
impledică pe diriguitorii străini din 
neamul băştinaşilor a afirma că „mol- 
dovenimea transnistriană n'are nimic 
comun cu Românimea, fiind două na- 
ţiuni cu totul deosebite." 
„Tot pentru această populaţie, bla- 
jână şi vrednică de toată lauda, s'au 
creiat o sumedenie de şcoli superi- 
oare, naționale moldoveneşti şi Co- 
mitetul Ştiinţific Moldovenesc este pe 
cale de a fi transformat în Acade- 
mie Moldovenească de Științe. 
Realitatea însă, chiar idealizată, ne 
arată tragedia acelui popor, lăsat în 
voia valurilor celor mai crude întâm- 
plări. Atlasul recent al U. R. S S.- 
ului, sub titlu „Republica Moldove- 
nească“, dă harta Basarabiei şi ?n 
mic aceea a Transnistrianei. In text 
însă se spune că „din cauza supra- 
populaţiei, pentru anul 1927, o popu- 
laţie de 75.000 de Moldoveni neaoși 
urma să fie mutată in Siberia”. 
Comparată insă cu celelalte repub- 
lici, vedem că tocmai în Republica 
Moldovenească populaţia este mai 
rară. Insă locul acestor moldove- 
ni, ni se spune mai la vale, „va fi o- 
cupat de basarabenii refugiați". Ori 
cine se refugiază dincolo de Nistru, 
toată lumea ştie, dar mai bine oştiu 
însăşi organele diriguitoare ale re- 
publicei Moldoveneşti: numai Mol- 
dovenii nu-s. Şi aceasta, fără voie, 
ne pune întrebarea: pentru cine dar 
este creată acea Republică, pentru 
Moldovenii Transnistrieni, sau pentru 
basarabenii emigranți, care nici nu-s 
Moldoveni măcar ? 


Râsfoind revista lunară „Basara=. 
bia Roșie“, editată in ruseşte de so- 
cietatea emigranților basarabeni, cu 
sediul la Moscova, ne lămurim şi 
mai bine asupra Moldovei Transnis- 
triene. Astfel No. 5 (Mai 1933) la pag. 
3 ne dă o fotografie a 80 de cursişti: 
cari au trecut cursurile bilunare de 
preşedinţi, secretari şi alte soiuri de 
funcţionari ai comitetelor sătești şi 
raionale. In fruntea lor Comisarul de 
Interne — M. A. Baluh şi Dobrova, 
Directoarea cursurilor. 

G. I. Starâi, Preşedintele Sovietu- 
lui Comisarilor Poporului (Primul 
Ministru) al Republicii Moldovenești, 
face o comparaţie între Basarabia şi 
transnistriană, pe care ne-o prezintă 
ca pe un rai adevărat. Planul cinci- 
nal este adus la îndeplinire intre 
1300/9—160%/0, deci cu un surplus de 
până la 60%. Industria. maşinăria. 
colhozurile, etc. etc. merg de minu= 
ne... 

Ca să ne dăm seama şi mai bine 
de indrăzneala scribilor acestei re- 
viste, şi de speța adevărului pe ca-. 
re-l înfăţişează aceşti „pisari“, vom 
da câteva cazuri concrete 

Astfel în „Primavara neobişnuită” 
(No. 6) lunie 1933, pag. 2 tovarășul 
Goibberg, desigur basarabean trans- 
nistrianizat, incepe articolul prin a- 
firmaţia că .,ziua de 5 Martie a fost 
prima zi, când plugarii colhozului 
din raionul Kamenca au ieşit la 
munca câmpului“. lar peste câteva 
rânduri spune că „pe ziua de 1 Mar- 
tie colhozul deia semănase 1500 ha. 
de pământ“. Ce vrea să zică aice ?- 

Povestindu-ne mai departe despre 
viaţa din colhoz, ne arată moravu- 
rile unirii colhozice ; astfel, condu- 
cătorii tractoarelor de altă dată nu 
mai sunt. Nichita Drojdie, lovitorul 
(udarnic) tractorist din anul trecut, 
deşi premiat, colhozul l-a numit „,vă= 
car“. Alţi tractorişti — Grabovschi 
şi Lozinschi au fost excluşi din col- 
hoz (pag 3). 

Promovatori al culturei moldove- 
neşti, ei nu cunosc această limbă, 
căci altfel nar traduce fraza: „dacă 
va fi via după casă a mai trebui 
culeasă", în ruseşte prin: ecnu no- 
Canuuib BHHOrpanHHK™hb Bo3n5 nNOMa—nHe 
HyXeHt Ypoxab, 

Aceeaşi cunoscători ai moldove- 
mismului se arată şi alţi tovarăşi, P. 
Muzaciuc şi K. Babici, când vorbesc 
despre „chiaburii alungați” (No. 6, 
pag. 5) din colhozul din Lunga, raio- 
nul Dubăsari. In gura Anastasiei 
Radii ei pun cuvintele : „pentru lucru 
bun al meu au primit 25 de ruble 
premie în anul trecut, eu am dus 
lucru masnic (în masă) în brigada 
la, — (în loc de mea), eu voi pune 
toata, (în loc de toate), puterile ca şi 
în acest an să nu es din rândurile 
lovitorilor“. 

lar în gura lui Toader Ţurcanii 
pun fraza: „Comsomoliştii in acest 
an caş în an trecut wau dat tem- 
puri“, Nu ne putem inchipui cum 
Moscova crede să facă progres cu 
asemenea ignoranţi, care, după cum 
se vede, prima dată în viață au de-a 
face cu moldoveneasca. Altfel mar 
traduce in ruseşte fraza cu totul 
contrar, adeca că au dat tempuri 
bune +). Nu mai puțin, în moldovene- 
şte, war spune-o pe limba, care nu 
se vorbeşte de Moldoveni. 

Am cunoscut cândva un Babici, 
căpitan, se zicea, din vechea armată 
rusă, oploşit în armata lui Denikin, 
-şi care cu greu se iscălea, ceea ce 
cam bătea la ochil; era slăvit in ju- 
Tul a zece oameni ca şi dânsul, ca 
unul care a luat parte la răscoala 
de la Hotin; nu ştia nici un cuvânt 
moldoveneşte. 

Să fie oare unul din aceia, cărora 
li s'a încredințat moldovenizarea cul- 
turii transnistriene ? Faţă de impre- 
jurările de acolo, totul este posibil. 

Mai departe autorii, după ce dau 
fotografia câtorva fruntaşi ai colho- 
zului : Dăria Draga, Axinia Popov, 
Simeon Podari, şi nu Podarâlov, 
S. Dârul şi Toader Ţurcan, anunţă 
cu bucurie îndepărtatea lui Mihail 
Arsenev, Toader Grecu, Moişna Va- 
sile şi a altor. contrarevoluţionari, 
popi, și foşti petliurişti, care sabo- 
tau colhozul. 

Ne surprinde această afirmaţie. 
Cunoaştem destul de bine şi satul 

1) KoMCOMONbULR Bb 2TO0Mb TONY, Kakb 
A Bb NpPOLNnNOoME, Nanu xopomie TEMIIBI 
Bb padort, 

Lunca şi cetăţenii amintiţi, precum 
şi curentele ce au existat cândva, 
Oameni isteţi, harnici şi plini de 
energie, poporănii acelui sat, fostă 
capitală de plasă, totdeauna s'au 
ferit să se amestece in învălmăşălile 
politice;  ospitalieri dia fire, ei au 
ascuns pe unli din conducătorii so- 
vietici din prima guvernare. Știm că 
au avut de suferit de pe urma ace- 
stor fapte de bunătate, iar azi sunt 
sugrumaţi de acela, pe care altă 
dată i-au dosit de la moarte. 

Nu ne surprind nici clişeele de pe 
paginele 16—17 (No. 6) unde sedau 
tractoarele la muncă şi cinci femei- 
lovitoare a Colhozului Moldovenesc; 
chipul lor este departe de-a ne spune 
că ele-s moldovence şi cu atât mai 
mult—obişnuite cu mânuirea sapelor, 
pe cari dealtfel, chiar în fotografie, 
le ţin cu stângăcie. 

Două clişee de la pag. 25ale ace- 
leaşi reviste reprezintă expoziţia de 
literatură moldovenească, organizată 
de Comitetul Moldovenesc Ştiinţific, 
împreună cu biblioteca de Stata 
Moldovei şi care a avut loc în luna 
lui Mai; un tablou reprezintă (pag. 
23) secţia basarabeană. 

Două mari tablouri înfrumuseţează 
expoziţia. Ele reprezintă pe Stalin, 
mai mare, şi pe Lenin, mai mic. In- 
colo cu—toată bunăvoința de-al gă- 
şi—un nume moldovenesc printre con- 
ducători, lipseşte. 

Nu putem înche!a fără constatarea 
că pe când dincolo, în Moldova So- 
vietică, se face ó anumită cultură, 
cu toate părţile ei negative, în emi- 
graţie, intelectualii Moldoveni, lipsiţi 
de orice mijloace. nu pot să-şi strân- 
gă rândurile în jurul unei foi, desti- 
nate marei mulţimi refugiate. Viaţa 
grea a acestor intelectuali, eşiţi din 
miezul Transnistriei,îi pune în impo- 
Sibilitate de a scoate în relief pro- 
biema transnistriană, ca atare. 


Paris. M. Florin. 


Curentele literaturii ruse moderne.— 
In literatura veche rusă de pină la 
revoluţie, au existat o mulţime de 
grupări şi curente literare, incepind 

«dela „,narodnicii“* anilor 1870—1890 
şi terminând cu simboliştii, înainte 
-de revoluţie. 

Insă, încă înainte de revoluţia dela 
1917, cum spun Ruşii —,,intre doi 
luceferi“—adică, anii 1905 şi 1917 — 
pe tărimul literaturii satirice a anu- 
lui 1905, care ridiculiza regimul „de- 
sine deţinător“ (Samoderjavnâi regim) 
s'a născut curentul revoluţionar sau 
cupa artistică  poporano-revoluţio- 
nară. Iuceputul acestei „cupe“ re- 
vine poetului S. A. Basov-Verhoja- 
ncev, prin poema sa „Căluţ sbur- 
dalnic* (Konek-skakunok) şi poema 
„Raseja“—(forma populară a nume- 
lui ţării ruseşti: Rosia). 

Acest curent îndată a prins ră- 
dăcini în literatură şi s'a populari- 
zat, devenind un bun mijloc de pro- 
pagandă şi agitare a ideilor revo- 
luţionare în straturile poporului. 

„Cei mai de seamă reprezentanţi 
ai acestui curent în afară de Basov- 
Verhojancev, sunt: Demian Bednii, *) 
Maiakovsky şi Aseev. In aceiaş pe- 
rioadă — pe cit permiteau condiţiu- 
nile cenzurii— işi cuceresc un loc 
statornic producţiunile literaturii pro- 
letare sub forma nuvelelor şi po- 
vestirilor lui Serafimovici Maxim 
Gorchii şi Svirsky. 

Revoluţia din 1917 desfiinţează 
Orice obstacole ce pină atunci mai 
erau piedica literaturii vechi şi pune 
bazele unei noui literaturi artistice 
menită de-a servi necesităţile revo- 
luţionare şi a proletariatului în cău- 
tarea nouilor căi de viaţă, 

Renaşte şi se utilizează în măsură 
largă grupul poporaniştilor — revo- 
luţionari (Demian Bednii), pentru 
agitarea în folosul revoluţiei și al 
proletariatului; acelaş lucru se poate 
spune şi despre gruparea futuriştilor. 

Grupa poeţilor futurişti, în trunte 
cu Majakovsky, Aseev, Tretiacov, 
Kamensky şi Pasternak. cu criticii 
literari Ciujak şi Arvatov, au format 
asociaţia numită LEF (Levii front— 
frontul de stinga). LEF-ul ca lo- 
zincă de bază a proclamat conto- 

*) Demian Bednii, vestit prin mul- 
țimea cinteceior ce le-a compus în 
timpul războiului civil. 


pirea artei cu viaţa şi anume, lite- 
ratura şi în parte-poezia trebue după 
părerea LEF-ului să fie ca de „tab- 
rică“ asămănătoare cu toate fabri- 
catele ce servesc omenirea în ne- 
voile de toate zilele. Temele de na- 
tură exotică ce domniau pină acum 
în literatură trebue să disparâ (poe- 
tul va scrie despre colectizarea gri- 
nelor, despre colhoz-uri etc.), cu alte 
cuvinte: comanda socială ia locul 
inspirației. 

Atitudinea LEF-ului a produs în 
literatură şi critică o vie discuţie, ce 
continuă încă pină astăzi. 

In acelaş timp cu ființa LEF-ului, 
începe o perioadă de dezvoltare şi 
inflorire a literaturii proletare, ia 
ființă gruparea numită „Cuzniţă“ 
(Ferăria), care scoate la iveală gru- 
pa poeţilor Gherasimov, Kirillov şi 
Alexandrovsky Aceștia cîntă in poe- 
ziile lor uzina ca izvor al puterii 
proletare. Apoi grupul poeţilor „Cos- 
mici“, Kazin, Gastev şi Filipcenko 
cintăreţii nu numai ai revoluţiei ru- 
seşti, ci a unei revoluţiuni cosmice 
(a lumii întregi increzătoare în pu- 
terea colectivă a proletariatului). 
Alături de gruparea „Cuzniţa“ * in- 
tilnim o serie întreagă de însemnați 
scriitorii muncitori şi ţărani: Liasco, 
Neverov, VI. Bahmetiev, Kasatkin, 
F. Berezovsky, Nizovoj, Novicov- 
Priboi, iar în timpul din urmă s'a mai 
adăugat Gladkov şi Nichiforov. A- 
ceastă grupare şi-a concentrat aten- 
ţia in studierea forței de activare 
a revoluției și influența ei asupra 
vieții muncitoreşti şi construcției 
gospodăreşti. j 

In perioada de existență a „Nep- 
ului“ a avansat si literatura în di- 
recția coreşpunzătoare cu nevoile 
acelei perioade şi anume: era nece- 
sar pentru a preintimpina prin rolul 
literaturii, descompuner+a și corupția 
de către duşmanii revoluţiei a ele- 
mentelor revoluționare. 

In legătură cu acest fapt, in anul 
1922, iau ființă grupările literare „Oc- 
tombrie“ „Molodoja Gvardia“ (Gar- 
dă tinără) şi gruparea criticilor „Na 
Postu“ (De santinelă). Toate aceste 
grupări literare s'au unit în Asocia- 
ţia Generală a scriitorilor proletari, 

demnuită de Ruşi; Asociaţia VAPP 
(vesoiuznaja asociacia proletarskih 
pisatelei). Din gruparea literară 
„Octombrie“, condusă de Serafimo- 
vici, fac parte scriltorii şi poeţii J. 
Lebedinsky, Bezimensky şi alţii. Din 
gruparea criticilor literari „Na Pos- 
tu“ fac parte Averbuh, Veşnev şi 
Lelevici. Ultima grupă de pe lingă 
revista „Na Postu“ a idus o aprigă 
luptă peutru recunoaşterea literatu- 
rii. ca una din cele mai puternice 
arme în lupta politică şi triumful 
revoluției  octombriste. Gruparea 
dela „Na Postu“ a recunoscut pen- 
tru literatura clasică importanţa do- 
cumentelor epocii revoluţionare şi 
modelelor de artă literară, iar pe au- 
torii acestor modele, numiţi „po- 
putclki“ (îndrumătorii), îi socoteşte 
ca proveniți din clasa micii burghe- 
zii, care „wau reuşit nici: să se asi- 
mileze cu proletariatul şi nici mau 
trenut pe față în serviciile burghe- 
ziei“, 

Atacul declarat celor dela „Na 
Postu“ în 1923 a produs o vie dis- 
cuție în literatura şi critica sovietică, 
O parte dintre participanţii la aceas- 
tă discuţie literară, în frunte cu Vo- 
ronsky şi Trocky, nega posibilitatea 
de existenţă a iiteraturii proletare, 
susținind că proletariâtul, aflându- 
se momentan în toiul luptei, nu poate 
să-şi creeze o cultură şi literatură 
proprie. Ne  temeinicia părerii de 
mai sus ne-a dovedit-o viața și 
formele actuale a literaturii prole- 
tare, care, dezvoltindu-se şi progre- 
sind,a dat o serie întreagă de scrii- 
tori însemnați ca: Furmanov, Glad- 
kov, Lebedinsky. Nikiforov, Fadeev, 
V. Rahmetiev, Bezîmensky şi alții. 

Ca rezultat al discuţiilor literare 
şi critice s'a emis rezoluțiunea—de 
importanţă istorică în literatura pro- 
letară—a „CK VKP“ (Comitetul cen- 
tral al partidului comunist). Prin a- 
ceastă rezoluție, dată in anul 1925, 
se recunoaşte rolul important al li- 
teraturii sovietice în lupta proleta- 
riatului pentru succesul revoluției 
culturale şi triumful Octombrismu- 
lui.— Totodată, prin această rezolu- 
ție să prescriu metodele de luptă și 
atitudinea literaturii proletare față 

de literatura cu frinturi şi tendinţ 
burgheze in scopul de-a o apropia» 
cit mai curind de concepţia comu-= 
nistă a literaturii proletare. 

In prezent literatura proletară, 
are de rezolvat următoarele proble- 
me capitale: 

a) Problema brigăzilor de iniţiativă 
(udarnie brigadă), descrierea eroilor 
planului quinquinal (piatiletka), şi a 
reprezentanților masselor muncito- 
reşti în munca de construire a so- 
cialismului. 

b) Descrierea vieţii fabricilor. Se 
clădesc zilnic fabrici noui şi se re- 
coustruesc fabricele vechi nu numai 
prin perfecționarea lor tehnică, ci şi: 
prin perfecţionarea omului—lucrăto- 
rului—în deplină legătură cu schim- 
barea funcţiei lui sociale. 

c) In vederea aniversării statului, 
SSSR, să se descrle personalitatea, 
şi natura eroică a proletarilor revo- 
luţionari, istoria războlului civil cit 
şi felul cum a decurs revoluţia. 

d) Colectivizarea, lămurind noile 
metode, psihologia noua a satelor, 
cu greutăţile prin care au trecut, 
organizarea sovhozelor în raport cu 
colhozuri-le — înfine de-a scoate în 
evidenţă intreaga dezvoltare a sa- 
tului sovietic. 

Scriitorii pot să-şi aleagă teme 
numai din aceste patru puncte, ce- 
sunt pe prima linie a intereselor so- 
vietice. Scriitorul proletar, — după 
cit reese din cele de mai sus — de- 
vine tovarăşul de luptă al intregului: 
proletariat în revoluţia culturalo-so-- 
cială şi un participant indirect în 
lupta pentru socialism.— Insă tre- 
bue să adaug că, prin metodele ce- 
se aplică literaturii sovietice, este 
imposibilă dezvoltarea şi manifesta- 
rea individuală a literaturii cu viață 
spirituală din care sar putea ivi 
orice alt talent genial. . 

Individul nu există, s'a contopit: 
cu massa— iar inspirația dispare in 
faţa comenzii sociale, odată cu uci- 
derea genezei talentului şi geniului 
literar. In această fază de grea cum- 
pănă se afla litetatura rusă din ma- 
rele Stat proletar. 

Emil Gane. 

Istoria Găgău- 
zilor. — Părintele 
sonom- stavrofor 
Mihai Mihailovici 
Jeachir ne-a in- 
:redinţat un inte- 
-sant manuscris 
:u privire la origi- 
a Găgăuzilor, al 
cărui autor este, 
Innumărul de față 
ublicăm prima 
parte a acestei 
ucrări de valoare 
istorică incontes- 
tabiiă, în felul ei. 

Notăm cu acest prilej câteva da- 
te şi informaţiuni despre personali- 
tatea părintelui Ceachir, utilizând 
unele notițe şi scrisori apărute în 
revista locală „Luminătorul“, cu 
prilejul sărbătoririi a 50 de ani de 
muncă pe tărâmui şcolar şi biseri- 
cesc a Sf. Sale. 

Deosebit de vasta-i operă de bi- 
nefacere, de rodnică activitate în 
ogorul bisericii şi în domeniul şco- 
lar, protoereul Ceachir s'a ilustrat 
în Basarabia şi prin numeroase luc- 
rări în domeniul vieţii Găgăuzilor. 

lată ce spune în această privinţă 
o scrisoare ce l-a fost adresată în 
anul 1931, cu prilejul jubileului său 
semisecular, de către reprezentantui 
Găgăuzilor, învățătorul Casîm. 

„Fină la sf. voastră, nol Găgăuzii, 
nam avutabsolut nici o carte scrisă 
în limba noastră; sf. voastră, pentru 
noi sunteţi, ceiace au fost Chiril şi 
Metodiu pe vremea lor pentru popo- 
rul slavon. 

Sf. voastră ne-aţi dat sf. Evan- 
ghelie în limba găgăuză, pe care o 
ascultăm în biserică în limba noastră 
maternă şi pe care-o citim şi acasă 
în familie“. 

Părintele Ceachir a tradus în limba 
găgăuză: Evanghelia, Psaltirea, Cea- 
surile, Te-Deum-ul, Acatistul, Isto- 
ria vechiului şi noului Testament, Is- 
toria Bisericii, etc. 


RECENZII. 


lulia Siminel: Cântecele moldove- 
nești din Basarabia. Şi in ceeace 


priveşte folklorul Basarabia este 
încă un teren virgin,neexplorat aproa- 
pe de nimeni. Cercetători şi colec- 
ţionari ai comorilor sufleteşti ale po- 
porului de pe aceste meleaguri nu 
se prea arată, ca în alte părţi. In 
Ardeal, de pildă, este o arhwă de 
flelklor a Academiei Române, des- 
pre care s'a vorbit in coloanele aces- 
tei. In Basarabia însă totul este de 
făcut în această privinţă. Căci de 
aici nu avem decât câteva întâm- 
plătoare culegeride poezii populare. 
Bibliografia  folklorului basarabean 
o numeri pe degete. Aşa incât orice 
încercare, orice manifestare cât de 
mică în această direcție este pentru 
noi un semn îmbucărător, De aceea 
broşură d-nei lulia Siminel despre 
Cântecele moldovenești din Basa- 
rabia, apărută de curând, este, cum 
spune şi d. prof N. Iorga în prefața 
ce insoţeşte această lucrare, „un în- 
ceput bun“, dar un început care tre- 
buie continuat şi desăvâ  șit. 

Despre cântecelc moldovenești din 
Basarabia s'a ocupat cândva răpo- 
satul Gheorghe Gore, care a pub- 
licat în 1866 în foaia ,„,„Bessarabskia 
Oblasnâia Vedomosti“ un mic studiu 
referitor la această chestiune. Au 
trecut ani de atunci şi iată că toc- 
mai acum o aită încercare în această 
direcţie. D-na Iulia Siminel anali- 
zează cântecele noastre basarabene 
din punct de vedere etnic, literar şi 
muzical, demonstrând iubirea şi 
adânca înțelegere a tot ce era suf- 
lare românească la poporul nostru, 

Lucrarea această mică, dar pre- 
țioasă nouă, este ilustrată prin câ- 
teva exemple muzicale luate din co- 
lecţia d-lui Gh. Madan și înscrise 
şi armonizate de d-na A. Alhazova. 

Fo'klorul muzical d-sa îl împarte 
în câteva grupuri: hore, cântece de 
jale sau de dor, cântece de lume 
și de pahar, cântece pastorale (doi- 
ne), însistând mai mult asupra aces- 
tora din urmă. 

Din lectura acestei lucrări ne con- 
vingem de imperloasa necesitate de a 
depune toate stăruinţele pentru cu- 
legerea şi conservarea folklorului 
nostru muzical. Căci ne pier cânte- 
cele, fiind alungate de altele mo- 
derne. Nu numai in şcoli şi armată, 

dar chiar şi în viaţa satelor au în- 
ceput să pătrundă cântecele moder- 
ne, străine de sufletul şi aspirațiiie 
noastre. Ştim că la Casa şcoalelor 
este o arhivă fonografică, al cărei 
rost este să înregistreze melodiile 
cântecelor noastre populare. Şi ştim 
că d. Gh. Madan a cules ceva. Insă 
este neapărată nevoie casă se pur- 
ceadă la lucru intensiv, pentru u se 
salva ceeace se mai poate salva. 


Al. David, 


N. Crevedia: Bacalaurealul lui 
Puiu.—Cu pana-i de fin humorist, d. 
N. Crevedia, a prins in cartea-i de 
debut, „Bacalaureatul lui Puiu, ti- 
puri autentice din viaţa socială, por- 
tretizate cu un talent ce-l alătură 
prin svelteţea frazei şi a humorului 
firesc, când de Caragiale, când de 
Visarion. 

Nuvela iniţială, tesută în jurul lui 
Puiu, prototipul şcolarului fără scru- 
pule, ştiindu-se salvat din toate si- 
tuaţiile compromitătoare de banul şi 
intervenţia tatălui său moşier, este 
o frescă a epocii acestia plină de 
tineretul pe care-l tentează mal mult 
sportul şi frivolitatea. 


Esn e corigent în toți anli de stu- 
i 


Ajunge totuşi în pragul bacalau- 
reatului, după ce familia lui a epui- 


zat toate cunoştinţele montate pen= 
tru Intervenţiile de rigoare. 

Scadenţa falimentului desmerdării 
paterne chinue întregul cămin şi în 
special pe Tanti Bica (el fi spune 
Tanti Terreur) care devine nervoasă 
şi torturată mai mult de misterul 
evenimentului (ce admirabil e re- 
lefat acest lucru) decât de situaţia 
ei care o ţine la 42 ani tot domni- 
şoară, natural nemţită și frantuzită 
în pension. 

Nici preparatorii grămădiţi cu efor- 
tul ultimei conştiinciozităţi şi capa- 
cităţi de care dispun pe capul can- 
didatuiui la bacalaureat, nici atmos- 
fera de larg renume creiată în jurul 
examenului prin care va trece Puiu 
(satul şi slugile inclusiv familia işi 
orientează acum acţiunile după mi: 
nutarul acestui eveniment) nu mo- 
difică intru nimic comportarea lui 
Blejeanu care replică  oridecâteori i 
se atrage atenţia: „lasă-mă să-mi 
între bine mâncarea pe gât“, 

Gafele ce le săvârseşte se înalță 
cobitoare pentru destinui lui, dar a= 
cesta ese învingător, căci Puiu tot 
ia bacaiaureatul spre  cosnternarea 
şi mai ales bucuria tuturor. 

Nuvela—de ample proporţii atin- 
gând aproape 100pag.—cu fiecare rând 
mărește apetitul pentru celelalte 9 
bucăţi scânteitoare de humor veri- 
tabil. 

Octav Sargețiu. 


AVIZ. 


La administrația revistei se găseşte spre vânzare co- 
lecţia revistei „Viața Basarabiei“ din anul 1932, conținând 


816 pagini bine legate: 


1. Colecţia pe hârtie obicinuită . . . . . 200 lei 


2. Colecţia pe hârtie velină. ..... . 


250 lei 


La cerere se expediază contra ramburs. 


Administraţia revistei 


. Tipografia Băncii Centrale Cooperative 
Chişinău, str, Princepele Nicolae No, 25 


Rip Piti i titi iti rr ttiitit tt tititttitiitibittitittitittititiiiii 


Citiţi şi răspândiţi ZIARUL 


„Viaţa Basarabiei” 


Cel mai răspândit ziar românesc din Basarabia, redac- 
tat de cei mai buni ziariști și cu ultimile știri din Basara- 
bia, din toată ţara şi lumea întreagă. 


Apare zilnic în 4 pagini mari, la orele 6 dimineaţa 


3933009898000 0080008003808000 3asaaoctae 


2 Lei exemplarul i 
Abonamentul: pe 1 an 600 lei 4 
» 6 luni 300 lei = 

3-3 7. -150=lei 33 

Pentru învăţători, preoți şi săteni: = 
pe I an 450 lei = 

» 6 luni 250 lei s 

EI 130 lei H 


Pentru autorităţi şi instituţii 1000 lei anual. Dublu în străinătate. $% 
Redacţia şi ad-ția: Chişinău, str. Mihail Eminescu No. 11. Telefon 2.76 3 
Anunţuri comerciale şi oficiale se primesc la ad-ţia ziaru- i 
lui și la toate agențiile de publicitate, după un tarif 3s 

; din cele mai convenabile, = 


idiseesiesdosessesedoosddsodoosesoosddddsdodósddododódddsdsdddoddsd 


| şgeisoitezcezet 


Frttitii titei etetitirititi titei rtrititittiriit ri tititittttrrititiri 1309858 


A PE 


Repetăm apelul nostru din luna trecută și rugăm pe abo-” 
naţi noștri, cari nici până în prezent nu sau pus în curent cu 
plata, să grăbească a ne trimite sumele datorate pe anul 1932, 

Abonamentul la revistă este numai de 120, deci accesibil 
și pentru pungile cele mai modeste. 

Toată stăruința noastră este de prisos și nu vom putea 
ține aprinsă pe meleagurile noastre această “făclie, dacă spriji- 
nitorii ei, abonaţii, nu-și vor face datoria de a-și achita abona- 
mentele, 

Cu începere din luna următoare se va înceta trimiterea 
'revistei celor ce nu-și vor fi achitat abonamentul pe anul trecut, 
-afară de acei ce ne vor scrie să li se continue a trimite revi- 
stei și vor arăta termenul înăuntrul căruia își vor achita abona- 
mentele, 

Credem că aceasta este ultima rugăminte ce-o facem și 
nu va mai fi nevoe să revenim. 


Cu toată stima 
AD-ŢIA REVISTEI 


Rugăm stăruitor pe prietenii şi abonaţii revistei să 
„o dea spre cetire tuturor doritorilor, îndemnându-i să se 
aboneze. 
La prima cerere, se va trimite oricui numerele apărute. 
Rugăm adresa să fie dată exact, arătând şi oficiul 
poștal. 
Administrația revistei „V. B.“ 


am. 


Abonamentul: 120 lei pe an; pentru autorități lei 500. 
PE RR DAT E E RE RO R e E DE EE S APCE ICI EEE E ENE, PCI 3 PI II PA 


TIPOGRAFIA | 
Băncii 
Centrale 

Cooperative 


EU | 


G EA | 
VAA 


ZIN COGRAFIA 


E.GRABOVSKkY 


CHIŞINAU 
| SRE ELIADE RADULESCU: 37 (cute CAI) 


CHIŞINĂU 
str. Principele 


Nicolae No. 25 
TELEFON 4.73 


Preţul 15 lei 


